U Meksiku u poslednjih 15 godina nestalo 85.000 ljudi - mediji.net\nU Meksiku u poslednjih 15 godina nestalo 85.000 ljudi\nViše od 85.000 ljudi nestalo je u Meksiku od 2006. godine, kada je počeo rat narko kartela za kontrolu crnog tržišta.\nVlada Meksika je objavila da je od početka 2006. do juče nestalo 85.006 ljudi.\nNajveći broj do sada nađenih tela je u saveznim državama Halisko, Sinaloa, Kolima, Gvanahvato i Sonora.\nVlasti i dalje pronalaze masovne neobeležene grobnice, dok u nekoliko oblasti Meksika raste broj sukoba kriminalnih grupa.\nBande često ostavljaju tela ubijenih pripadnika rivalskih grupa u plitkim neobeleženim...\nmeksikoPreko 900 vesti\nkarteliPročitajte još na ovu temu\nOVAKO SE NE PONAŠAJU ONI KOJI ŽELE POSAO! Poslodavci iskreno o bizarnom ponašanju na razgovoru za posao: Pojavio se totalno GO!\nNije lako naći novi posao, ali da nije lako naći ni dobrog radnika svedoče iskustva ovih poslodavaca.Na Reditu su otkrili najbizarnije ponašanje ljudi koji su im došli na razgovor za posao (i očigledno ga nisu dobili).foto: Profimedia1. HobiPitao sam kandidata ...\nMorala su da se osunčaju ova zmijska tela: Poznate cice koje su pobegle na egzotične destinacije\nDžaba lep kupaći i zmijsko nauljeno telo, egzotična plaža i beg iz Beograda, ako niko to nije video. A još kada je u Beogradu tmurno, nema lepše nego da se "šmugne", na primer do Dubaija, Maldiva ili Novog Meksika.\nBeživotno telo muškarca pronađeno na putu za Crvenku: U pitanju je lice za kojim se tragalo\nNa putu za Crvenku, kod Bajine šljunkare, iz Dunava je isplivalo beživotno telo muškarca, saznaje Telegraf.rs.\nPROBUDILA SE IZ KOME I VIDELA MUŽA SA DRUGIM MUŠKARCEM KRAJ KREVETA: Istina ju je ZAPREPASTILA!\nIste večeri upala je u komu koja je trajala nešto manje od sedam meseci. Ono što ju je zateklo pri buđenju u bolnici bili su doktori, jedna sestra i dva muškarca\nHaos u Jerusalimu: Desetine povređenih\nStotine ultranacionalističkih Jevreja koji su uzvikivali "Smrt Arapima" suprotstavili su se palestinskim demonstrantima na gradskim vratima Damask, prenosi BBC.Palestinci su optužili policiju da pokušava da ih spreči da održe uobičajena ramazanska večernja okupljanja ispred kapije Damask, istorijske...


Sanja Ninković: Mom senzibilitetu odgovara savremeni pokret koji intrigira - Radio Tivat\nGoste emisije Radio suncobran bila je Sanja NInković, balerina Narodnog pozorišta Beograd, Bitef Dance Company i opere Madlenijanum. Baletska predstava “Jedan” je za Vas lično veliki uspjeh jer ste predstavili svoje prvo cjelovečerenje koreografsko djelo. Da li to znači da Vam je bilo usko da se izražavate samo kroz izvođenje baletskih pokreta koje je drugi odredio pa ste željeli da se oprobate i u njihovom kreiranju i postavljanju na scenu ?\nDugo sam solista baleta Narodnog pozorišta ali radila sam i u Operi Madlenijanum kao i u Bitef Dance Company i imala dosta prilika da radim sa vrsnim domaćim i gostujućim koreografima. Koreografija me je oduvek zanimala, razvijala sam to interesovanje i odlučila sam da se oprobam. Na jednom važnom i dobrom festivalu koreografskih minijatura koji pruža priliku kako profesionalnim tako i amaterskim plesačima da se oprobaju ja sam napravila svoj prvi korak u tom pravcu.\nVaša „Subjektivno“ Vam je donjelo „Ohrabrenje“. Mala igra riječi jer radi se o naslovu Vaše minijature kojom ste osvojili nagradu na festivalu koja se zapravo zove „Ohrabrenje“.\nOsvojila sam nagradu kritike i nagradu Ohrabrenje, koja podrazumeva priliku za realizaciju celovečernje predstave u okviru idućeg izdanja Festivala, a u produkciji Udruženja baletskih umetnika Srbije. Tako je nastala predstava “Jedan” sa igračima i solistima Narodnog pozorišta u Beogradu, a na originalnu muziku Maje Čurčić i Marka Đukića.\nInspiracija za predstavu ” Jedan” stigla je iz filma „Jastog“ Jorgosa Lantimosa koji je problematizovao odnose grupe i pojedinca u društvu. Kakva je koreografska retorika u tretiranju ove tematike ?\nPre nego što sam dobila priliku da radim ovu predstavu, razmišljajući da se nekada bavim koreografijom, tražila sam šta bi mi bila moguća tema i odlučila sam da bi najbolji put bio da radim nešto o čemu inače dosta i razmišljam, i da bi mi to predstavljalo veliku inspiraciju. Kada sam pogledala film on je ostavio jak utisak na mene jer mi je ovaj reditelj svojom specifičanom izražajnošću osvestio temu o kojoj sam zapravo i sama razmišljala i onda sam shvatila da bi mogla da se radi predstava po filmu, tačnije da bude inspirisana filmom, iako je on dublji i opširniji.\nKada se ukazala ova prilika to je bio samo put za realizaciju moje davnašnje ideje, a koncept predstave se jako brzo razvijao. Zapravo kad sam je osmišljavala, veliki deo predstave odmah mi se scenski javio u glavi a kad sam zaista krenula da radim to je bilo samo dorađivanje detaljima, vezivnim scenama, kako bi se sve bolje razumelo i naravno taj koreografski i izvođački deo koji je kasnije došao.\nZašto ste odlučili da crnim humorom, satirom i dramom akcentujete taj problem ?\nTo je bilo ono što je karakteristika grčkog reditelja u filmu Jastog i inspirisalo me je da i mi prenesemo tu atmosferu u predstavi. Jer kada se neki problemi uoče i izdvoje, dobro je da se o njima progovori na taj način, pogotovu kroz humor, jer tada poruka lakše dopire do publike.\nVeć ste izgađena, zrela baletska umjetnica i radite kako klasični tako i savremeni repertoar. U kojoj vrsti plesa se komotnije osjećate a u kojoj dobijate provokaciju i izazov za plesno istraživanje ?\nImala sam sreću da sam kao mlad igrač paralelno plesala obe vrste plesa, što je velika sreća, jer vas i jedan i drugi vid razvija kao igrača i umetnika. To su različite tehnike i stila koje se međusobno dopunjuju, ali je u oba slučaja potrebna jednaka disciplina, vežba i predanost. Klasika ima opšta, stroga pravila i zahteva preciznost, a savremeni ples pak daje slobodu u istraživanju. Mom senzibilitetu možda više odgovara savremeni izraz koji me intrigira kao umetnika, ali sam se sve vreme sa jednako sa uživanjem bavila i klasikom. Jer ona ima univerzalnu estetsku i umetničku vrednost koja ne zastareva, a takođe napreduje i modernizuje se, jednako kao što ostaje verna tradiciji.\nNe bih uproređivala ova dve vrste tehnike i izvođenja jer one nisu jedne drugoj konkurencija. Zato mi je drago što postoje scene i festivali koji neguju i jedno i drugo.\nDa li u javnosti ima dovoljno umjetničke igre ?\nNema je dovoljno. Imamo odlične igrače i predstave, velika svetski koreografi gostuju kod nas, ali bi mogli još češće. Imamo veliki potencijal, gostujemo u inostranstvu, ali trebali bi više a i mediji bi trebali da nas više podrže. Mislim da umetnička igra ne dobija mesto koje zaslužuje. Važno je da se uvećava naša publika, da se ova vrsta umetnosti populariše, kao i da nas institucije kulture više podržavaju.\nKoje su tendencije umjetničkog plesa u regionu ?\nNema nas mnogo i svi smo upoznati sa radom koreografa u regionu , međusobno sarađujemo i razmenjujemo iskustva. Jako je važno što postoji i vredno radi Bitef Dance Company , važni su razni festivali koji afirmišu ovu umetnost, to što strani koreografi gostuju, što imamo slobodne umetnike , a takođe i to što imamo i savremeni repertoar u Narodnom pozorištu. Važno je ono što radi Udruženje baletskih umetnika sa svojim programima koji podržavaju mlade talente.\nVi ste upravo kroz jedan od tih programa pod nazivom” Mladi koreografi” radili svoju predstavu “Mamac”.\nDa, prošle godine sam dobila priliku da budem jedna od koreografa u ovom programu i radili smo vredno u periodu pandemije i vremenu izmenjene realnosti. To je, inače, program koji ima za cilj da afirmiše mlade koreografe a direktor baleta Narodnog pozorišta, Konstantin Kostjukov i upravnica, Ivana Vujić su mi ponudili da se prijavim i predstavim i zahvalna sam im na toj prilici.\nKako ste zadovoljni izvođenjem i prijemom predstave “Jedan” na tivatskoj Ljetnjoj pozornici ?\nBilo nam veoma prijatno organizatori su nas divno ugostili, scena je bila odlična za igranje, sve smo prilagodili izvođenje na otvorenoj sceni jer smo do sada igrali na sceni Raša Plaović Narodnog pozorišta u Beogradu. Publika je divno primila komad, igrači su srećni jer je bila dobra razmena energije. Počastvovani smo što smo gosti ovog izuzetnog festivala koji godinama okuplja kvalitetne plesne kompanije i predstave, velika koreografska i igračka imena domaće i strane scene i ovo je za nas jedan veliki uspjeh.\nFoto: radioTivat; narodnopozorište.rs; glossyespresso.co.rs; novosti.rs


Popović: Uskoro će biti rešen problem sa kanalizacionom mrežom u opštini Gračanica\nOktobar 23, 2020 16:40\nDugogodišnji problem sa zastarelom kanalizacionom mrežom na teritoriji opštine Gračanica uskoro će biti potpuno rešen. Do sada su završeni radovi na rekonstrukciji postojeće i izradi nove kanalizacione mreže na nekoliko lokacija u Gračanici, Preocu i Lapljem Selu. Radovi će biti nastavljeni sutra u Čaglavici, a potom i u ostalim mestima opštine gde postoje slični problemi, istakao je predsednik opštine Gračanica Srđan Popović, koji je danas obišao radove u Lapljem Selu.\n„Na osnovu prijava građana oko problema sa kanalizacijom počeli smo sa rekonstrukcijom postojeće i izgradnjom nove kanalizacione mreže na teritoriji opštine Gračanica. Do sada je sanirana kanalizacija na Padalištu i u romskoj mahali u Gračanici, na nakoliko lokacija u Preocu, danas se radi kod zgrada u Lapljem Selu, a već sutra i u Čaglavici“, istakao je Popović.\nNašim sugrađanima veliki problem je predstavljalo stalno izlivanje kanalizacije usled padavina, što je sada rešeno, a akcionim planom opštine predviđeni su radovi na kanalizacionoj mreži i u ostalim mestima opštine.\n„Zadovoljni smo što smo dobili kanalizaciju najzad, jer Romska mahala nije imala dobro urađenu kanalizacionu mrežu i to je sada rešeno“, istakao je Kenan Salijević.\n„Na Padalištu smo imali mnogo problema jer se stalno izlivala kanalizacija, sada je to sanirano i nadamo se da je problem rešen“, ističe Predrag Matić, koji živi u naselju Padalište u Gračanici.\nPredstavnici lokalne samouprave poručuju da će nastaviti da rade na rešavanju svih infrasturkturnih problema u cilju stvaranja boljih uslova za život na teritoriji opštine Gračanica.\n„U stalnoj smo komunikaciji sa našim sugrađanima, a i preko Lokalnih saveta saznajemo koji su njihovi problemi i želim da naglasim da je opština tu da im izađe u susret i da bude njihov servis“, istakao je Popović i dodao da se pored kanalizacione radi i vodovodna mreža u Gračanici, koja će uskoro biti puštena.\nGradonačelnici opština sa srpskom većinom na KiM: Zabrinutost i protivljenje izgradnji bilo kakve vojne baze 93\nPetković: Neka se niko ne zavarava da će svoje militantne snove ostvarivati preko leđa srpskog naroda 55\nRakić i Simić: Hrvatski kamp na KiM direktna pretnja miru 156\nKompletirani spisi predmeta protiv Saljiha Mustafe 29\nAnđelković: Vojna baza Hrvatske na Kosovu dodatno će urušiti stabilnost u regionu 69\nVučić primio vakcinu protiv korona virusa 12723\nGračanica: Protest meštana i porodice pretučenog mladića, zahtevaju kazne za napadače 12581\nSrpska lista osudila pritisak na igumana manastira Visoki Dečani oca Savu Janjića 12562\nPrekinuta sednica SB UN, Rusija tražila da Priština ukloni zastavu 12560\nRuska vakcina počela da se proizvodi u "Torlaku" 12557\n22:01 May 06, 2021\n20:44 May 06, 2021\n20:42 May 06, 2021\n20:31 May 06, 2021\n19:39 May 06, 2021


Sumnjiva pitanja Mossada o Mursiju | Egipat u tranziciji | Al Jazeera\nSumnjiva pitanja Mossada o Mursiju\nMossad je zatražio pomoć južnoafričkih obavještajaca samo mjesec nakon što je Mursi položio zakletvu (AP)\nPiše: Clayton Swisher\nU vrijeme kada se Arapsko proljeće širilo Egiptom, zapadne sile zabrinuto su posmatrale koja će vlada doći na mjesto diktature Hosnija Mubaraka, dok je od svih zemalja Izrael pokazivao najviše interesovanja za ono što se događalo.\nPrema tajnim dokumentima, koji su procurili do istraživačkog odjela Al Jazeere, izraelska obavještajna služba Mossad, preko svojih izvora u Južnoj Africi, pokušavala je doći do detaljnih informacija o Muhamedu Mursiju, prvom civilnom predsjedniku u historiji Egipta koji je na vlast došao demokratskim putem, kao i o važnim ličnostima u pokretu Muslimanska braća.\nDana 30. jula 2012, samo mjesec nakon što je Mursi položio zakletvu, Mossad šalje tajni zahtjev državnoj sigurnosnoj agenciji u Južnoj Africi za dobivanje obavještajnih podataka o sljedećem:\n– koje je dodatne korake moguće očekivati od Muslimanske braće s ciljem slabljenja utjecaja vojske, sudova i duboko ukorijenjenog sistema u Egiptu?\n– pored plana o stotinu dana, koji je najavio Mursi, koji su još ciljevi Muslimanske braće za brzo pridobivanje simpatija javnog mnjenja?\nPostavlja se pitanje da li je Mossad pokušavao doći do ovih informacija samo u smislu obavještajnih podataka za političke lidere u državi ili se tu kriju i neki drugi interesi.\n– detalji odnosa između predsjednika Mursija i Muslimanske braće, uključujući i Khairata el-Shatera i Mohammeda Badieja te kakve su procedure donošenja odluka u Predsjedništvu?\n– detalji o Mursijevom krugu savjetnika: imena, pozicije unutar Predsjedništva, veze s Muslimanskom braćom, te lične veze sa Mursijem;\n– detalji o koracima koje će Muslimanska braća poduzeti kako bi prodrli u sigurnosni aparat države (vojsku, mehanizme odbrane, policiju), pravosudni sistem, sistem državne službe te koje su osobe povezane ili se sumnja u njihovu povezanost sa Muslimanskom braćom?\nPostavlja se pitanje da li je Mossad pokušavao doći do ovih informacija samo u smislu obavještajnih podataka za političke lidere u državi ili se tu kriju i neki drugi interesi, pod pretpostavkom da su službe Južne Afrike uspjele osigurati ove podatke.\nU „Špijunskim kanalima“ nema podataka koji bi potvrdili da je Mossad dobio odgovore na svoja pitanja, iako je jasno da će oni biti od koristi svim stranama koje bude namjeravale opstruirati vladu Muslimanske braće u Egiptu.\nIzrael i Zaljevske zemlje osjetili su strah pred vladavinom Muslimanske braće u Kairu, stoga ulažu diplomatske napore za podršku vojnom udaru pokušavajući da izvrše utjecaj na američku administraciju i spriječe kažnjavanje Al-Sisijevog režima zbog puča protiv izabrane vlade.\nPredsjednik Mursi svrgnut je vojnim udarom u junu 2013. godine, samo godinu od stupanja na predsjedničku dužnost. Primjetno je da Mossad upotrebljava termin „duboka država“, kojim se opisuju moćne snage unutar vojske, državne službe i pravosuđa, pored ekonomske elite koja se okupila kako bi oborila demokratsku vladavinu u Egiptu.\nČovjek koji je vodio vojsku protiv vlasti sada je predsjednik Egipta. To je general Abdel Fattah al-Sisi, koji je utjelovljenje „duboke države“ i gaji dobre odnose sa Izraelom, a čiji je strateški interes da Egipat predvodi osoba bliska njemu.\nPoznato je da su obavještajne službe dvije države, Egipta i Izraela, zadržale dobre međusobne odnose još od kako su njihove vlade potpisale Sporazum u Camp Davidu 1978. godine, te da je predsjednik Al-Sisi ranije obavljao funkciju šefa vojne obavještajne službe.\nPočetkom 2014. godine, izraelski vojni analitičar Ehud Yaari pohvalio je „prisne“ odnose između Al-Sisija i Izraela, rekavši: „Naša saradnja je bez presedana u smislu obima i prisnosti – ako bih mogao kazati – između Izraela i egipatske vojne institucije.“\nYaari je to izjavio na skupu u Australiji, kazavši da je ovo partnerstvo bez premca „najbolje ikada“, te da nikada do sada nije bilo na ovom nivou, čak ni u vrijeme Hosnija Mubaraka, pa ni u vrijeme predsjednika Sadata.\nZaljevske zemlje – posebno Kraljevina Saudijska Arabija i Ujedinjeni Arapski Emirati – javno podržavaju Al-Sisijevu vojnu vladu i pružaju joj finansijsku pomoć.\nNo, još nije jasno da li su Izraelci imali ulogu u događajima koji su doveli Al-Sisija na vlast.\nNormalno je da će svaka obavještajna služba preuzeti na sebe odgovornost kako bi shvatila implikacije nagle promjene u sistemu u glavnom gradu velike susjedne države. Egipat je najnaseljenija arapska zemlja i prva je potpisala mirovni sporazum sa Izraelom, zbog toga i ne čudi da su izraelski donosioci odluka željeli razumjeti namjere nove vlasti u Egiptu.\nMeđutim, Izrael nastoji dobiti detaljne informacije o mehanizmima odlučivanja egipatskog rukovodstva, kao i o konkretnim planovima za domaću politiku. Također, Mossad traži i informacije o identitetu nekih ljudi unutar sigurnosne službe, pravosuđa i državne službe koje smatraju lojalnim Muslimanskoj braći.\nTakve informacije dale bi donosiocima odluka u Izraelu detaljnu sliku političke dinamike u Kairu, a bile bi i od velike koristi onima koji planiraju zbacivanje Vlade.\nNe možemo reći da je situacija slična nastojanju lopova da dobije šifru alarma u domu svoga susjeda, ali skeptični um postupke Izraela može objasniti na taj način.\nClayton Swisher je direktor istraživačkog odjela Al Jazeere.\nAl Jazeera otkriva ‘Špijunske kanale’\nAl Jazeera u posjedu stotina dokumenata sigurnosnih agencija, uključujući Mossada, britanski MI6, ruski FSB…\nJužna Afrika špijunirala agenta Mossada\nTo je samo jedan od više stotina dokumenata ‘Špijunskih kanala’ koje je pribavio istraživački odjel Al Jazeere.\nIzraelska aviokompanija paravan za špijune\n‘Špijunski kanali’: Mossadovi agenti su unosili oružje među putnike, prikupljali podatke i koristili osoblje kao kurire.


Naslovne strane dnevne štampe za četvrtak, 25. april 2019. godine - IndeksOnline.rs\nNaslovna EXTRA Naslovne strane dnevne štampe za četvrtak, 25. april 2019. godine\nNaslovne strane dnevne štampe za četvrtak, 25. april 2019. godine\nBEOGRAD, 25. aprila 2019. (Beta) – Dnevni listovi na naslovnim stranama izdanja za četvrtak, 25. april, pišu o protestu u Beogradu povodom trogodišnjice rušenja objekta u Savamali, kao i o situaciji na Kosovu i poseti predsednika Srbije Kini.\nALO – List piše o poseti predsednik Srbije Aleksandra Vučića Kini “Sa Kinezima ćemo praviti robote i oružje”.\nBLIC – “Novo sudjenje Bubalu za privatizaciju Luke Beograd”, o tome da je Apelacioni sud poništio oslobadjajuću presudu bivšpe4m ministru Predragu Bubalu.\nVEČERNJE NOVOSTI – “Srpskoj listi ne daju na izbore”, o odluci CIK-a koja je odbila kandidature čelnika Srpske liste u četiri opštine na severu Kosova. List piše o predlogu lidera SDA Sulejmana Ugljanina za promene naziva ulica u Novom Pazaru “Nemanju bi da protera, a da postavi Aliju, Rugovu i Aćifa”.\nDANAS – “Nasilnike sa fantomkama štite fantomi na vlasti”, o protestu Inicijative Ne da(vi)mo Beograd povodom trogodišnjice nekažnjenog rušenja u Savamali. “Šapić: Rano je govoriti o izbornim koalicijama”, kaže za list lider SPAS-a Aleksandar Šapić. List objavljuje i autorski tekst glavnog i odgovornog urednika Kulturno-umetničkog programa RTS Nebojše Bradića “Da li su svi predsednici zapravo glumci”.\nINFORMER – “Baba jača od Čaka Norisa”, list piše da je Živadinku Jovanović (68)” ;udario voz, odbacio je 12 metara, prešao preko nje a ništa joj ne fali”.\nKURIR – List piše da je ruski predsednik Vladimir Putin porinuo u more atomsku podmornicu Belgorod – “Putinov Beograd najmoćnije oružje na svetu”.\nPOLITIKA – “Džihadisti na KiM – oružje za ‘crne operacije’ protiv Srba”, naslov je teksta o jačanju džihadista iz “Islamske države” na Kosovu. List prenosi izjavu predsednika države iz Kine, povodom odluke izborne komisije – “Vučić: Priština ukida demokratiju, niko ne reaguje”.\nSRPSKI TELEGRAF – “Mladoženja isprosio mladu, pa poginuo sa ocem i bratom”, o užasnoj saobraćajnoj nesreći kod Rume.


the-voice - Vesti - Svet Plus\nthe voice najnovije vesti\nThe Voice Srbija počinje, prva audicija odmah nakon finala X Factora! (Video)\nŠou The Voice Srbija i prve audicije na televiziji Pink startuju već nakon završetka finala X Factora Adria, 23. marta u Kombank Areni. Ovo u svetu trenutno najpopularnije muzičko takmičenje, zbog svog formata osvojiće vrlo brzo i naš region.\nThe Voice Srbija 2013: Hari Varešanović novi član žirija!\nHari Varešanović, pevač grupe Hari Mata Hari, biće sudija u domaćoj verziji najgledanijeg svetskog muzičkog šou-programa "The Voice".\nThe Voice Srbija 2013: Zdravko Čolić u žiriju?\nZdravko Čolić mogao bi da bude sudija u najgledanijem svetskom muzičkom šou-programu "The Voice" koji od jeseni startuje u Srbiji.\nThe Voice Srbija 2013: Emina Jahović prvi član žirija! (Video)\nEmina Jahović biće član žirija novog rijalitija "The Voice", koji će se u Srbiji od jeseni emitovati na televiziji Pink.\nMarija Šerifović demantovala da je u žiriju The Voice-a\nPoslednjih dana pisalo se da će Marija Šerifović biti jedan od sudija koji će ocenjivati kandidate u muzičkom talent takmičenju "The Voice".\nMarija Šerifović član žirija u takmičenju The Voice\nPevačica Marija Šerifović biće član žirija muzičkog takmičenja "The Voice Srbija". Ovaj šou počinje sa emitovanjem od septembra na televiziji Pink, a scenografija će biti na svetskom nivou.\nŠakira dobila asistenta u takmičenju The Voice: Mali Milan novi sudija (Foto)\nŠakirin sin Milan pridružio se svojoj mami u Los Anđelesu u četvrtak gde su zajedno bili sudije u muzičkom takmičenju "The Voice".\nThe Voice od septembra i u Srbiji (Video)\nEmisija popularna širom planete od septembra će se emitovati i u Srbiji, a kao sudije ugostiće najbolje pevače iz regiona.


Akcija „Deca deci“: Mladi Bečejci veliki humanitarci | Portal Moj Bečej - Bečejske opštine iz ugla građana!\nAkcija „Deca deci“: Mladi Bečejci veliki humanitarci\nJoš se jednom pokazali da mladi Bečejci imaju sluha za svoje vršnjake, a u prilog tome govori i ovogodišnja humanitarna akcija „Deca deca“ koja se održava u sklopu Dečje nedelje. U pitanju je aktivnost kojom koordinira radna grupa za smanjenje siromaštva opštine Bečej, a kako smo saznali, odziv je, kao i ranijih godina, i više nego zadovoljavajući.\nKako nam je Marija Lučev rekla, šanse u detinjstvu ne smeju se propuštati, te stariji moraju da učine sve kako bi svako dete imalo iste, ili bar približne mogućnosti, naročito po pitanju školovanja i socijalizacije.\n– Drago nam je što je odziv veliki. Nažalost, u Bečeju ima oko 1.000 dece iz socijalno ugroženih porodica, uzrasta do 18 godina. Mi od 300, 400 paketa, napravimo 1.000 i onda ih delimo ili za novogodišnje praznike, ili za kamp koji leti organizujemo, rekla je Marija Lučev, koordinatorka Radne grupe za smanjenje siromaštva u opštini Bečej.\nUčenici gimnazije nisu se libili da učestvuju u ovoj aktivnosti. Vredno su danas pomagali u Centru za decu i mlade, preuzimali donacije, sortirali. Svaki je paket evidentiran, i biće uručen upravo kome je namenjen, bečejskoj deci iz socijalno ugroženih porodica.\nPorazgovarali smo i sa profesorkom Tehničke škole Bečej, čiji su zaposleni, kao i đaci, dali veliki doprinos humanitarnoj akciji „Deca deci“.\n– Svako je bio u mogućnosti makar jednu svesku da kupi. Dovezli smo pun automobil darova. Srećni smo što smo doprineli akciji, kazala nam je Sanja Biro, profesorka iz Tehničke škole. Poslednjeg dana Dečje nedelje, centar Bečeja će sigurno, kao i svih prethodnih godina, vrveti od dece. Dečaci i devojčice, pa i malo stariji Bečejci, moći će da posete brojne štandove koji će od 14 sati biti postavljeni na centralnom trgu najveće potiske opštine. Interesantan i sadržajan program koji će trajati do 17.30, nešto je što ne valja propustiti.


Istočna Ilidža: Usvojen izvještaj o izvršenju budžeta za prošlu godinu - Vijesti Srpske – Najnovije vijesti iz Republike Srpske\nNaslovna Republika Srpska Istočna Ilidža: Usvojen izvještaj o izvršenju budžeta za prošlu godinu\nOdbornici Skupštine opštine Istočna Ilidža usvojili su izvještaj i odluku o izvršenju budžeta opštine za prošlu godinu u iznosu od oko 6,5 miliona KM.\nNačelnik Istočne Ilidže Marinko Božović rekao je da opština ima akumulirani deficit od oko 1,6 miliona KM.\n“Određene odluke u Skupštini opštine moraju se donositi kako bi se ujednačili prihodi i rashodi, tako da danas imamo situaciju da su nesaradnja i nerazumijevanje zakonodavne vlasti doveli u situaciju opštinu da ima akumulirani deficit od 1,6 miliona KM”, izjavio je Božović novinarima nakon sjednice.\nU strukturi deficita, prema njegovim riječima, iz 2018. godine je oko 490.000 KM deficita, a koji je iz tekućih sredstava isplaćen u 2019.\n“Na kraju 2019. godine nismo bili u situaciji da ga kroz rebalans budžeta stavimo na rashodovnu stranu i da se sve te obaveze kroz to završe. Ostatak ovog budžetskog deficita sastavljen je od 500.000 do 600.000 KM, koje su u budžetu bile planirane od prodaje zemljišta, dok se nešto odnosilo na nedovoljno punjenje budžeta na ime poreza na dodatu vrijednost, te određenih toškova koje je opština imala u prošloj godini”, naveo je Božović.\nPrema njegovim riječima, do danas je “sanirano” oko milion KM, dok će na jednoj od narednih sjednica Skupštine opštine biti govora o načinu isplate ostatka deficita.\nOdbornici su primili k znanju informaciju o radu preduzeća “Vodovod i kanalizacija” iz Istočnog Sarajeva, te donijeli zaključak kojim se od ove firme traži da dostavi informacije u vezi sa investicionim ulaganjima, problemima u vodovodnoj i kanalizacionoj mreži, te o broju domaćinstava u Istočnoj Ilidži i iznosu koji oni uplaćuju ovoj firmi za pružanje usluga.\nGovoreći o formiranju petog odjeljenja u Opštinskoj upravi, koje su izglasali odbornici okupljeni oko SDS-a, Božović je rekao da je odjeljenje za urbanizam, prostorno uređenje i stambeno-komunalne poslove podijeljeno na dva odjeljenja.\nPrema njegovim riječima, time su stvoreni preduslovi za bolju kontrolu i upravljanje stambeno-komunalnim poslovima.\nKada je riječ o deficitu u budžetu opštine, zamjenik šefa Kluba odbornika SNSD-a Miloš Golijanin rekao je da je ova stranka na ranijim sjednicama ukazivala na nesrazmjernu alokaciju sredstava.\n“Riječ je o velikom iznosu sredstava u vrijeme predizborne kampanje”, istakao je Golijanin, te dodao da je riječ o nedomaćinskom pristupu nadležnih u opštini Istočna Ilidža, što je dovelo do minusa u budžetu, zajedno sa pandemijom virusa korona.\nOn je izrazio nezadovoljstvo dodavanjem tačaka predloženom dnevnom redu na samoj sjednici, imajući u vidu da je riječ o formiranju novog odjeljenja u vrijeme budžetskog deficita.\n“Odjeljenje za prostorno uređenje i stambeno-komunalne poslove pretvorilo se u nova dva odjeljenja – Odjeljenje za prostorno uređenje i ekologiju i Odjeljenje za stambeno-komunalne poslove i civilnu zaštitu”, rekao je Golijanin.\nKada je riječ o izvještaju o radu preduzeća “Komil” za prošlu godinu i skidanja te tačke sa današnje sjednice Skupštine opštine, Golijanin je rekao da je prošlogodišnji deficit ove firme u iznosu od oko 50.000 KM prouzrokovan prevelikim zapošljavanjem.\n“Stav Kluba odbornika SNSD-a je da je preveliko zapošljavanje u preduzeću prouzrokovalo deficit jer je u zadnje četiri godine zaposleno 19 novih radnika, a svi prihodi koji su ostvareni kroz naplatu otišli su u plate dodatno zaposlenih”, istakao je on.


Српску ијекавицу не смијемо пустити низ воду | Јадовно 1941. – КУЛТУРА СЈЕЋАЊА\nSrpsku ijekavicu ne smijemo pustiti niz vodu\nSkup “Srpski jezik i srpska jezička politika”\nPredsjednik Matice srpske Dragan Stanić izjavio je da se ijekavica ne smije “pustiti niz vodu”, jer će u tom slučaju oni koji su već uzeli srpsku ijekavicu kao svoj standard pretendovati i na narod koji govori ijekavicom i na teritoriju tog naroda.\n“Ima mnogo onih koji bi želeli da se srpski jezik svede samo na ekavicu. To je izuzetno opasna stvar u političkom smislu. Takvu grešku ne smemo načiniti, jer će se ona sudbinski izuzetno loše reflektovati, možda već u bližoj, a u daljoj budućnosti svakako”, rekao je Stanić na skupu “Srpski jezik i srpska jezička politika”.\nNa skupu organizovanom u okviru 60. Međunarodnog beogradskog sajma knjiga, promovisana je ijekavska varijanta Normativne gramatike srpskog jezika, koju je uz finansijsku pomoć Predstavništva Republike Srpske izdala Matica srpska.\nStanić je podsjetio da je srpski jezik zasnovan i na ekavici i na ijekavici i da u se u svom jezičkom standardu mora voditi briga o cjelini tog srpskog jezičkog prostora.\nOn je istakao da je veoma mnogo praktičnih razloga zbog kojih je već objavljen Pravopis srpskog jezika, a iduće godine biće objavljen i Rječnik srpskog jezika priređen za ijekavsko govorno područje, ističući da bi norma trebalo da važi na cijelom srpskom prostoru.\nJedan od razloga, kako je naveo, jeste taj što se ljudi u Republici Srpskoj zbog loše pokrivenosti medijskog prostora, “polako navikavaju na jezičke navike koje ne treba da budu srpske”.\n“To ne znači da se mi plašimo jezičkih dodira sa onima sa kojima delimo jezik ili sa drugim jezicima. To nije ksenofobija nego samo treba da znamo šta to mi radimo u negovanju svog jezika, književnosti i kulture”, rekao je Stanić.\nOn je istakao da se “ne treba plašiti konflikta, jer su drugi narodi stvari već postavili tako da su njihove pretenzije na srpski jezički i kulturni prostor vrlo izrazite”.\nNeophodan zakon o zaštiti ćirilice


Ugljanin „pali“ Sandžak - 16.07.2015, Sputnik Srbija\nAko se takvim stvarima previše popušta sutra možemo da imamo novo Kosovo na zapadu Srbije. Ne bi trebalo raspirivati nacionalne niti verske netrpeljivosti. 16.07.2015, Sputnik Srbija\nanalize i mišljenja, komentari i analitika, novi pazar, srebrenica, sandžak, srbija, dragomir anđelković, sulejman ugljanin, marija đorić, policija, sda sandžaka\n16:00 16.07.2015 (Osveženo: 16:19 05.10.2015)\n30 April 2015, 22:29


Tenisice u najboljim modelima za sezonu zima 2020./2021.\nKao jedan od najudobnijih modela obuće, tenisice se desetljećima ističu kao nezaobilazni dio ležernih kombinacija za svaki dan. Ipak, unazad nekoliko godina, tenisice su doživjele pravu malu revoluciju koja ih je iz najudobnije obuće transformirala u najpoželjniji modni dodatak. Tenisice smo odjednom viđali posvuda, a osim što su zadržale svoje mjesto unutar ležernih odjevnih kombinacija, nosile smo ih i u kombinacijama u kojima glavnu ulogu igraju ženstvene haljine i suknje te kao dio modernog poslovnog looka. Iako su tenisice postale nezaobilazan svake garderobe, zimska sezona razdoblje je u kojem ćemo omiljene modele tenisica zamijeniti čizmama.\nTenisice za zimske dane\nSpoj udobnosti i svestranosti poznati sportski i urbani street wear brendovi dodatno su začinili privlačnim dizajnom koji je tenisice pretvorio u jedan od najpopularnijih i najpoželjnijih modnih dodataka. Potraga za određenim modelom ili bojom tenisica ponekad može potrajati tjednima ili čak mjesecima jer najpopularniji modeli tenisica s polica dućana mogu nestati i u nekoliko dana. Kako izgledaju najbolji modeli za zimu 2020./2021.?\nTenisice u dvadeset zimskih modela izdvojili smo u nastavku!\nFoto: Instagram, adidas, H&M, Mango, Massimo Dutti, Net-a-porter, Nike, Pull & Bear


Naime, prvi čovek TSC-a Janoš Žeberi nedavno je boravio u poseti akademiji Sportinga iz Lisabona, jednog od najvećih portugalskih klubova.\nPosetu Žeberiju organizovao je čuveni Leonel Pontes, bivši trener Sportinga i reprezentacije Portugalije.\nKako prenosi Mocart sport prvog čoveka kluba iz Bačke Topole ugostio je i Paolo Gomez direktor Sportingove akdemije, a očekuje se da Pontes i Paolo Gomez u skorijoj budućnosti posete Bačku Topolu, gde bi trebalo da potpišu ugovor o saradnji dve akademije.


DRAMA U CRNOM MORU Ruski vojni brod pucao ka britanskom razaraču – UDARNA VEST . rs\nRuski vojni brod ispalio je hice upozorenja na razarač britanske kraljevske mornarice HMS Defender nakon što je ušao u ruske vode u Crno more, preneo je Interfaks u sredu saopštenje ruskog ministarstva odbrane.\nBrod HMS Defender je ubrzo napustio ruske vode, reklo je rusko ministarstvo.\nIncident se dogodio u severozapadnom delu Crnog mora.\ncrnomore, rusija, velikabritanija\nDRAMA NA BAZENU NA KOŠUTNJAKU: Mladić se onesvestio dok je skakao u vodu, u toku reanimacija


Vesić obišao radove u rakovičkom naselju Kijevo - Kneževac - Telegraf.rs\n16/11/19 | 14:02\nVesić obišao radove u rakovičkom naselju Kijevo - Kneževac\nVesić je istakao da će radovi u zoni ulica Mome Stanojlovića i 17. oktobra, čija je ukupna vrednost 34,5 miliona dinara, biti završeni za oko mesec dana\nZamenik gradonačelnika Beograda Goran Vesić obišao je danas radove na izgradnji kišne i fekalne kanalizacije u rakovičkom naselju Kijevo - Kneževac.\nVesić je istakao da će radovi u zoni ulica Mome Stanojlovića i 17. oktobra, čija je ukupna vrednost 34,5 miliona dinara, biti završeni za oko mesec dana.\n- Kada se završe radovi, sve kuće sa gornje strane naselja moći će da se priključe na kanalizaciju, ukinućemo ljudima septičke jame i moći će potpuno normalno da žive - kazao je zamenik gradonačelnika.\nGoran Vesić u obilasku radova - Foto: Skupština grada\nPrema njegovim rečima, radovi koji su u toku, ne samo u Rakovici, otklanjaju urbanistički haos koji je, kako kaže, decenijama vladao u Beogradu jer se gradilo neplanski.\nVesić je napomenuo da je cilj Grada i gradske uprave da se u narednih 10 godina završi kompletna kanalizaciona mreža na teritoriji grada Beograda, tako da nijedna kuća ne bude bez kanalizacije, što bi, kako dodaje, bio istorijski rezultat.\nObilazak radova - Foto: Skupština grada\n- Da bismo završili kompletnu kanalizaciju potrebno nam je milijardu i 400 miliona evra. Zahvaljujući Vladi Srbije, počinje da se gradi prva faza fabrike za preradu otpadnih voda u Velikom selu vrednosti od 285 miliona evra. Takođe, uzeli smo kredit od 35 miliona evra od Evropske investicione banke za kanalizaciju na levoj obali Dunava, u gradskoj opštini Palilula. Gotovo je projektovanje za preradu otpadnih voda u Batajnici i počinjemo projektovanje za preradu otpadnih voda u Ostružnici - istakao je Vesić.\nRadovi - Foto: Skupština grada\nKaže i da je zahtev grada Beograda da učestvuje u Nacionalnom investicionom planu, jer za završetak radova na kanalizaciji u Beogradu nedostaje, pored svih projekata koje je pomenuo, oko milijardu evra.\n- Potrebno je da Republika Srbija obezbedi najveći deo novca kako bismo završili radove u Beogradu. Životni problemi ljudi i njihovo rešavanje je najvažnije - zaključio je Vesić.\nOvo su linije GSP-a koje će u subotu i nedelju doživeti promene zbog Serbia Marathona!\nOteli su mladića, tukli ga i tražili 5.000 evra, pa su mu napali tetku i strpali devojku u gepek\nČini se kao da sklapaju lego kockice, ali užički đaci su ozbiljni programeri. Stigli su do Šangaja\nDok lidere OVK zovu u Hag, Priština najavljuje procese protiv Srba\nPre nego što će prizvati Deda Mraza na svoju predstavu, Igor Trifunov nam je otkrio jedan trik\n16. novembar 2019 | 18:44\nSamo neka se radi. Bice bolje za sve.\n16. novembar 2019 | 14:05\nJel postavio i tamo rasvetu?😂\nGobeljić besno gurao Marina posle gola, Milojević ne gleda penal: 5 stvari koje niste videli na TV-u


Sjeverna Koreja izvršila probno ispaljenje balističkog projektila\nObjavljeno: 29.04.2017. u 13:26 | Izvor: N1\nReakcije Japana, Rusije i SAD na potez Sjeverne Koreje\nOdluka Sjeverne Koreje da izvrši probno ispaljenje balističkog projektila predstavlja ozbiljnu prijetnju po Japan, rekao je danas japanski premijer Shinzo Abe.\nSjeverna Koreja izvršila je jutros probno ispaljenje balističkog projektila neposredno nakon što je američki državni sekretar Rex Tillerson upozorio da bi eventualni neuspjeh Pjongjanga da smanji obim svog raketnog i nuklearnog programa mogao dovesti do "katastrofalnih posljedica".\n"Uprkos snažnim upozorenjima međunarodne zajednice Sjeverna Koreja je izvršila probno ispaljenje. To je ozbiljna prijetnja po našu zemlju i apsolutno je neprihvatljivo. Snažno osuđujemo slične postupke", naglasio je Abe, koji boravi u posjeti Londonu.\nAmerički i južnokorejski zvaničnici navode da sve ukazuje da je proba, koja je izvršena sjeverno od Pjongjanga, bila neuspješna. Ukoliko i ova proba bude neuspješna to bi od marta bilo četvrto propalo ispaljenje projektila koje je izvršila Sjeverna Koreja.\nSjeverna Koreja ispalila je projektil u vrijeme kada je udarna grupa američke mornarice predvođena nosačem aviona Carl Wilson stigla u vode nedaleko od Korejskog poluostrva. Početkom sedmice podmornica naoružana vođenim projektilima pristala je u luci u Južnoj Koreji.\nTrumpova administracija mogla bi odgovoriti na najnoviji neuspjeli raketni test Sjeverne Koreje ubrzavajući svoje planove za uvođenje novih sankcija protiv Pyongyanga, koje bi mogle uključivati i mjere protiv nekih specifičnih sjevernokorejskih i kineskih entiteta kao i razmještanje više brodova i zrakoplova u regiji radi demonstracije sile.\nIzvori iz japanskog Ministarstva odbrani naveli su lokalnim medijima da je nakon vijesti o izvršenom probnom ispaljenju Sjeverne Koreje, udarna grupa američke mornarice, predvođena nosačem aviona Carl Wilson, prošla kroz moreuz Cušima i ušla u Japansko more.\nAmerički i južnokorejski dužnosnici izjavili su kako je test izgledao kao da nije uspio, što je četvrto neuspjelo testiranje od marta.\nRanije je saopćeno da je nakon ispaljenja protivvazdušna odbrana u regionu na krajnjem istoku Rusije stavljena u stanje povišene borbene gotovosti.


Brexit i borba za dušu Evrope - Timothy Garton Ash - Peščanik\nTimothy Garton Ash11/04/2019\nProjekcija SOS znaka na Belim stenama Dovera, foto @ByDonkeys/Twitter\nNedavno sam na konferenciji o bezbednosti u Minhenu vodio panel sa Mišelom Barnijeom, koga je Evropska komisija zadužila da vodi pregovore o brexitu. U jednom trenutku, britanski učesnik panela je počeo da ga ubeđuje da odobri neograničeno produženje člana 50. Nikad neću zaboraviti užasnut izraz na licu ovog visokog Francuza dok je uzvikivao, sa šarmantnim akcentom: „Mislite, da nastavimo da pregovaramo!?“ Kao da mu se ukazala budućnost u večnom danu mrmota gde umesto da ide da radi nešto drugo, možda da bude predsednik Komisije – ostatak života provodi u pregovorima o brexitu.\nAko Britanija ne bude učestvovala na evropskim izborima, socijalistička grupacija u Evropskom parlamentu će izgubiti značajan broj laburističkih poslanika – što će ojačati šanse Evropske narodnjačke stranke, čiji vodeći kandidat Manfred Veber želi da postane sledeći predsednik Komisije, kao i liberalne grupacije (ALDE) čiji je lider Gi Ferhofštat sticajem okolnosti i predstavnik EU parlamenta u pregovorima o brexitu. Što je još važnije, francuski predsednik Emanuel Makron – kombinacija Šarla de Gola i Žaka Delora, sa dodatkom Napoleona – oseća da bi ova godina mogla biti njegova poslednja šansa da progura reforme, potrebne da Evropu pripreme za 21. vek. Niko, a naročito ne les Anglais, ne smeju mu se isprečiti na tom putu.\nOvo zastrašivanje je upalilo. Na sastanku ambasadora EU27 u Briselu, tvit su citirali oni koji zagovaraju tvrd stav prema Britaniji, na čelu sa francuskim ambasadorom. Retvitovao ga je Ferhofštat, uz komentar: „Onima u EU koji bi mogli pasti u iskušenje da produže #brexit sagu, mogu samo da kažem – pazite šta želite“ i smajli koji namiguje. I ja tebi Gi.\nŠalu na stranu, šokiran sam i tužan kad vidim koliko je kontinentalnih Evropljana, uključujući stare prijatelje i poštovaoce Britanije, diglo ruke od nas. Mi, britanski Evropljani ne treba da imamo iluzije: dobra volja EU je gotovo na izmaku. Gomilaju se metafore o bolesti. Brexit-Britanija se sada vidi kao otrov, gangrenozni ud, rak koji treba iseći – telo Evrope je zdravije bez nje. Čak i mudri, pribrani ljudi, kao što je francuski diplomata Žan-Mari Geeno, ozbiljno razmatraju ideju da je brexit bez dogovora možda bolji od produžavanja agonije.\nSrećom, ovi glasovi neće prevladati. Pod vođstvom predsednika Evropskog saveta Donalda Taska, irskog premijera Lea Varadkara i nemačke kancelarke Angele Merkel (sa kojom se Mej sastala u Berlinu u utorak), većina šefova vlada će zaključiti da EU ne može preuzeti rizik – ni odgovornost – da poklekne pred Ris-Mogom i njegovim brextremistima i prosto izbaci Britaniju iz EU. To bi zatrovalo odnose sa Ostrvom na čitavu generaciju i dovelo Irsku u nemoguću situaciju.\nRazuman dogovor ove nedelje bi trebalo da ima bar tri elementa. Prvo, to je fleksibilno odlaganje člana 50 do jedne godine, mada bi i 9 meseci trebalo da bude dovoljno. Drugi element bi bio neka vrsta obaveze da UK, tokom trajanja produženja, ne brlja po Uniji kako Ris-Mog preti, te da se izuzme iz trke za vodeće funkcije u EU. Idealno, ova obaveza bi bila britanska ponuda, a ne uslov koji nameće EU. To bi na domaćem terenu, uz pomoć višepartijske većine u britanskom parlamentu, istovremeno značilo „pelcovanje protiv Borisa“ – garancija da naslednik Tereze Mej neće biti neki Boris Džonson.\nThe Guardian, 09.04.2019.


Kapiten Valensije se sprema za narednu sezonu: Dubljević započeo treninge | Aktuelno\nNaslovna SPORT Kapiten Valensije se sprema za narednu sezonu: Dubljević započeo treninge\nKapiten Valensije je u prethodnim sedmicama odmora bio u svojevrsnom periodu rehabilitacije i terapija, zbog problema sa Ahilovom tetivom koji ga je značajno sputao tokom junske završnice španskog šampionata\nBojan Dubljević je prošao medicinske preglede u Valensiji i započeo sa treninzima za sezonu pred nama.\nDubljević, Foto: Euroleague.net\nKapiten Valensije je u prethodnim sedmicama odmora bio u svojevrsnom periodu rehabilitacije i terapija, zbog problema sa Ahilovom tetivom koji ga je značajno sputao tokom junske završnice španskog šampionata.\nUz Dubljevića, u procesu treninga već su i centar Majk Tobi, te Vanja Marinković i Giljem Vives. Klub ima velike ambicije u sezoni pred nama, nakon dolaska krilnog centra Devina Vilijamsa i krila Nikole Kalinića.\nZvaničan početak timskih treninga zakazan je za 17. avgust, a do tada će igrači pod nadzorom klupskih trenera u Valensiji raditi uglavnom individualno.\nDubljević, kapiten naše reprezentacije, imaće priliku da u sezoni pred nama ponovo igra u Evroligi. U klubu se nadaju napadu na drugu titulu šampiona Španije, a prva je osvojena 2017. godine.\nOdlučila trojka na kraju utakmice: Ivanoviću crnogorski derbi u Španiji\nWe’re back: Valensija u finalu Evroliginog turnira, Dubljević odličan protiv Bajerna


Đurić: ZSO formiraju Srbi, ne albanski političari\n08-02-2017 12:01 Srbija Politika\nBEOGRAD - Direktor Kancelarije za KiM Marko Đurić izjavio je da ZSO treba da formiraju Srbi na KIM u skladu sa Briselskim sporazumom, a ne albanski političari.\nKosovski predsednik i premijer Hašim Tači i Isa Mustafa i predsednik kosovske skupštine Kadri Veselji saglasili su se da počne formiranje ZSO, preneli su mediji, a Đurić ocenjuje da to podseća na neku vrstu političke igre u kojoj Srbi na KIM treba da budu u političkom smislu podvrgnuti njihovoj vlasti i poniženi.\n"To nije onaj način formiranja ZSO koji je dogovoren u Briselu i koji Srbi očekuju. ZSO treba da bude formirana na osnovu sporazuma koji je dogovoren između Beograda i Prištine. NJu treba da formiraju srpski predstavnici na KIM, a ne albanski političari", istakao je Đurić.\n"I to je jedan od razloga zašto su u prethodnim danima veštački generisali krize i sada ovakvim ponašanjem samo potvrđuju svoju nameru da pokušaju da nas isključe, međutim to neće funkcionisati na taj način", poručio je direktor Kancelarije za KIM. Izvor: Tanjug\nALBANCI SMISLILI PAKLENI PLAN: Tači ucenjuje Srbe za vojsku Kosova!\nSVE ZA INTERES: Čeda napustio LDP i prešao kod Čanka?


Na graničnim prijelazima promet vozila povremeno pojačan | Hercegovina.Info\nNa graničnim prijelazima promet vozila povremeno pojačan\nNa magistralnom putu M-17 Zenica-Nemila zbog sanacijskih radova u tunelu Vranduk II, prometuje se naizmjenično, jednom trakom.\nTokom dana, zbog povremeno pojačanog prometa vozila, moguće je formiranje dužih kolona u oba smjera. U noćnim satima dolazi do obustava prometa u intervalima od 00.30 do 01.30, od 02.00 do 03.30 i od 04.00 do 05.30 sati. Na obilaznici kroz naselje Tetovo (R-445 Nemila-Tetovo-Zenica) zabranjen je promet za teretna vozila čija ukupna masa prelazi 7,5 tona.\nZbog radova na autoputu A-1 Podlugovi-Sarajevo sjever u dužini od 2 km vozila prometuju dvosmjerno.\nNaizmjenično-jednom trakom prometuje se na dionicama: M-5 Ključ-Lanište, M-1.8 Srebrenik-Orašje (sanacija tunela Ormanica) i u Jajcu (M-5, sanacija mosta preko rijeke Plive).\nSporije se prometuje i na ostalim dionicama s aktalnim radovima, a izdvajaju se putni pravci: Olovo-Kladanj, Semizovac-Vogošća, Stolac-Neum, Cazin-Srbljani, Ustiprača-Goražde-Ustikolina, kao i radove u Mostaru.\nZbog izvođenja sanacijskih radova, obustavljen je promet na regionalnom putu R-425a Tromeđa-Zvirovići.\nNa magistralnom putu M-15 Glamoč-Mlinište (na lokalitetu Perduhovo selo), zbog deminerskih radova, od 07.00 do 14.00 sati prometuje se usporeno.\nNa graničnim prijelazima promet vozila povremeno je pojačan, ali su zadržavanja za sada do 30 minuta. Iz sigurnosnih razloga obustavljen je promet za teretna motorna vozila i autobuse prema i od mosta graničnog prijelaza Brčko-Gunja, priopćeno je iz IC BiHAMK-a.\nBIH promet bihamk magistralni putevi promet vozila servisne informacije\nKoji su bili najčešći kvarovi na automobilima u BiH u 2019. godini\nBosanskohercegovački auto-moto klub (BIHAMK) objavio je informaciju o najčešćim kvarovima na motornim vozilima u 2019. godini. Povećanje…\nHoće li u BiH biti omogućeno pretjecanje preko pune linije?\nPretjecanje pojedinih vrsta vozila koja ne mogu razviti veće brzine, poput na primjer traktora, u BiH bi trebalo biti dozvoljeno i preko pune…\nJASENOVAC I GRADIŠKA STARA Hercegovački svećenik mora iz Njemačke nazad u BiH zbog facebook statusa\nDon Vinko Puljić, svećenik koji vodi Hrvatsku katoličku misiju Göttingen u Donjoj Saskoj, uskoro će napustiti Njemačku jer je na Facebooku…\nZABRINUTI RODITELJ Jutros pet stupnjeva, a škola bez grijanja\nMostar se jutros probudio na pet stupnjeva, a roditelji učenika Osnovne škole Silvija Strahimira Kranjčevića na Bijelom Brijegu požalili…\nVIDEO Kordić bi da Mostarci nose masku i na otvorenom “Šta se Mostar ima potrebu praviti pametan”\nRavnatelj Doma zdravlja Mostar, Mario Kordić, u izjavi koju je dao za RTV HB zalaže se da se u Mostaru i na otvorenom nose maske. “Ljudi…


DOMAĆI IZDAJNICI U SLUŽBI SARAJEVA - BHAvangarda\nProteklih sedmica smo svjedoci kako su se Predsjednici stranaka sa sjedištem u Sarajevu okomili na Tuzlanski kanton. Prvo su došli Nermin Nikšić i Predrag Peđa Kojović, a zatim se putem svoga glasila zvanog Avaz i drugih sarajevskih medija oglasio i Fahrudin Radončić te saopštio da obara Vlast u Tuzlanskom kantonu. Naravno jasno je svima da Fahrudin Radončić gasi svoj lični projekat SBB i da na narednim izborima neće uopće preći cenzus. Sve svoje resurse će usmjeriti u druge projekte poput SDP-a Nermina Nikšića, a možda i Aljoše Čampare koji je za Tuzlanski kanton nebitan. Nikome nije jasno kako je moguće da jednim telefonskim pozivom Fahrudin Radončić naredi izlazak iz vlasti i njegovi pijuni odmah to poslušaju. O kakvoj se ucjeni radi vidjet ćemo uskoro, a već dobrano se zna čime je ucjenjena Lejla Vuković i čime je ucjenjen Nedžad Hamzić. Pitanje je samo kolika je cijena svega toga da bi prodali svoj Grad, ljude, prijatelje zbog nekog šefa iz Tornja.\nVuković i Hamzić\nGlavni rušitelji vlasti na Tuzlanskom kantonu su Lejla Vuković i Nedžad Hamzić i oni će biti i odgovorni za neusvajanje budžeta i krizu koju žele izazvati na području Tuzlanskog kantona, a po naredbi svoga šefa Fahrudina Radončića.\nGlavni kreatori ovog isceniranog haosa su Fahrudin Radončić i Jasmin Imamović koji žele skrenuti pažnju na Tuzlanski kanton kako bi opet kreirali nemire i paljevine. Već danima na naslovnicama Avaza se najavljuju mogući protesti, bunt naroda, haos, ali daleko od Fahrinog Tornja, nego opet u Tuzli. Naravno Jasmin Imamović će opet pobjeći u Sarajevo kao i prošli put kada je Tuzla gorila.\nSve kategorije koje će biti ugrožene ne donošenjem budžeta i stvaranjem krize trebaju i moraju znati istinu, a to je da svi akteri i pokretači ovakvih prljavih igara imaju svoje ime, prezime i adresu stanovanja. Tamo očekujemo proteste, bunt i paljevine, a ne na našoj zajedničkoj imovini.\nPonovo Tuzlanski kanton žele da žrtvuju zarad svojih interesa uz pomoć domaćih izdajnika\nPrevious Previous post: ČETNIK ILI POČETNIK\nNext Next post: SDP ZABETONIRAO SDA NA VLASTI U TK DO 2022


Veliku prekretnicu u karijeri imao je 1980. godine, kada je izabran na audiciji za popularni zabavni noćni program „Saturday Night Live“. Ta sezona bila je najteža za ovu seriju, jer je njena gledanost drastično opala. Marfi je imao samo sporedne uloge, dok jednom, igrom slučaja, nije dobio na raspolaganju pet minuta uživo koje je iskoristio na najbolji mogući način. Ovaj srećan sticaj okolnosti obezbedio mu je rad i u sledećoj sezoni, ali ovoga puta u glavnoj ulozi. Seriju je obogatio imitacijama mnogih poznatih ličnosti, što joj je ubrzo vratilo popularnost.\nZahvaljujući uspehu u ovoj seriji, Marfi sa samo dvadesetak godina dobija nekoliko glavnih uloga. Njegovi filmovi „Policajac sa Beverli Hilsa“ i „48 sati“ doživeli su munjevite uspehe i nastavke. Sa 23 godine potpisao je ugovor na 25 miliona dolara sa jednom producentskom kućom, što je do danas rekord u Holivudu za tako mladog glumca.\nU poslednjem uspešnom filmu, „Nutty Professor“, koji je imao veliki uspeh i doživeo nastavak, Marfi je igrao svih šest glavnih likova.


„Bioskop milionska malverzacija u režiji Rađenovića i Kentere” - Vijesti.me\nNIKAD ODRŽANA MANIFESTACIJA\nSa otvaranja bioskopa u Budvi\nFoto: Bioskop Autor: Vijesti online\nTraže od Katnićevog SDT-a da ispita više navodnih malverzacija\npravoslavnacg 3 mjeseca i 1 nedelja\nKentera i dalje pustoši opštinski račun,umjesto da je u bajboku.Zamislite ta leđa,kad je toliko kuražan.Ali,kad tad...\nEviva 3 mjeseca i 1 nedelja\nLakse bi se oporavili od 500 godina osmanske vladavine no ove svetove ekipe..\nLukaBudva 3 mjeseca i 1 nedelja\nMarovici, sve ste zamumuljili samo da izgleda kao da je po zakonu. A ono dje god zagrebes u BD sve ste trule daske za sobom ostavili.\nБритва 3 mjeseca i 1 nedelja\nСав патриотизам, родољубље и поштење ДПС-а стају у двије ријечи: Светозар Маровић.\nCedomirO 3 mjeseca i 1 nedelja\nA ne, to su sve ove pridošlice i izbjeglice krive, što ne daju starim Budvanima da se snaode.


Odgođena kulturna manifestacija Dučićev dan | Herceg Televizija Trebinje\nIzvor: Radio Trebinje | Datum:06.04.2020.\nKulturna manifestacija „Dučićev dan“, koja se svake godine u rodnom mjestu Jovana Dučića održava na Blagovjesti, 7. aprila, datum smrti velikog srpskog pjesnika, odgođena je zbog virusa korona.\nPrema riječima Zorana Miloševića, načelnika trebinjskog Odjeljenja za društvene djelatnosti, u Hercegovčkoj Gračanici, gdje počivaju pjesnikovi zemni ostaci, sutra će biti služen pomen Dučiću, povodom 77. godina od njegove smrti, nakon čega će predstavnici grada Trebinja položiti cvijeće na pjesnikov grob.\n„Sve će biti urađeno u skladu sa preporukama Republičkog i gradskog Štaba za vanredne situacije“, ističe on.\nMilošević navodi da je data instrukcija svim profesorima srpskog jezika da sutrašnje časove putem online nastave posvete velikom pjesniku.


Bajden se približio ruskoj „crvenoj liniji” | BOX\nUkrajina i Gruzija mogu biti primljene u NATO, ali nisu postavljeni nikakvi vremenski okviri, što je naljutilo Kijev, a Moskvu drži na oprezu\nNATO je odlučio da podigne ulog i američkom predsjedniku Joe Bajdenu te da usmeri vjetar u leđa uoči današnjeg susreta s Vladimirom Putinom kada je donio odluku da Ukrajina i Gruzija mogu da postanu članice ovog vojnog saveza. Ipak, datum i uslovi nisu određeni.\nBajden je, međutim, rekao da Ukrajina još ne ispunjava kriterij za članstvo u NATO-u, posebno napominjući potrebu da se iskorijeni korupcija i ispune drugi uslovi. Američki predsjednik je naglasio da odluka ne zavisi samo od njega i da Ukrajina mora da uvjeri i ostale članice. Ipak, Bajden je kao potpredsjednik SAD pratio pitanje Ukrajine i nastaviti će sa slanjem vojne pomoći, što na kraju znači da Ukrajina i ne mora da bude u NATO-u da bi dobivala podršku SAD.\nPutin nije komentarisao ovu odluku savjeta NATO-a, ali je u intervjuu za En-Bi-Si, koji je objavljen u ponedeljak, povodom proširenja NATO-a na istok rekao: „Izigrali ste nas za sve pare”. On je podsjetio da je tadašnji predsjednik Mihail Gorbačov dobio usmeno obećanje NATO-a da u svojoj sastav neće uključiti države bivšeg Varšavskog pakta, i zaključio da se ipak sve mora „staviti na papir”.\nRuski predsjednik je prošle sedmice oštro upozorio da bi primanje Ukrajine u NATO bio veliki problem za Rusiju, zato što bi rakete ispaljene sa njene teritorije za manje od deset minuta stigle do centralne Rusije. Tada je postavio pitanje koje su „crvene linije” preko kojih Rusija ne može da pređe. Uoči samita članica NATO-a generalni sekretar Jens Stoltenberg je odgovorio na njegove riječi poručivši da neće Rusija odlučivati ko će ući u NATO a ko ne.\nBajden je, međutim, povukao potez kao u slučaju sankcija protiv „Sjevernog toka 2”. Potpisao je sankcije za ruske brodove, ali ne i za ruske menadžere i „Gasprom”, čime je izašao u susret Njemačkoj i Rusiji. Ipak, Kongres i Senat mogu usvojiti odluku da se sankcije prošire i staviti je Bajdenu na sto. Tako je i s ovom odlukom o prijemu Ukrajine u NATO. Nije loše za Ukrajinu da se još više potrudi i ispuni one zahtjeve koje Amerikanci uporno ponavljaju.\nTakođer, američki predsjednik nije prešao rusku „crvenu liniju”, iako joj se opasno približio. Slanje američke vojne pomoći se ne obustavlja, a uvijek ima vremena da se Kijevu za početak da akcioni plan o pridruživanju. Očigledno je da je planirano da članstvo Ukrajine ne bude važna tema na samitu NATO-a, a tome u prilog ide i činjenica da predstavnik Ukrajine nije ni pozvan.\nUkrajinski predsjednik Volodimir Zelenski, naravno, nije zadovoljan. Izbori u Ukrajini održavaju se u septembru. On je u posljednjih nekoliko mjeseci urgentno ponavljao da NATO treba da primi Ukrajinu kako bi obuzdao Rusiju, čak je prošle sedmice rekao da im treba jednostavan odgovor: „da” ili „ne”. Ni sada nije dobio jasan odgovor, jer iako je odluka donijeta, nije određen vremenski okvir za naredne korake u približavanju zemlje alijansi.\nIako je, sudeći prema prvobitnom saopštenju iz njegovog kabineta, u nedavnom telefonskom razgovoru s Bajdenom razgovarao o dobivanju akcionog plana za pridruživanje – to se na ovom samitu nije dogodilo. U Kijevu su nezadovoljni jer mogu proći godine do ulaska u savez. Šef ukrajinske diplomatije Dmitrij Kuleba je kasno u ponedeljak po objavljivanju ove vijesti iz Brisela rekao da je njegova zemlja sprovela „dovoljno reformi” da bi dobila akcioni plan i da bi to poricanje bilo „cinično licemerje”. On smatra da treba iskreno reći da je glavna prepreka – nespremnost da se takva poruka pošalje Rusiji.\nZamjenik ruskog ministra vanjskih poslova Sergej Rjabkov jučer je rekao da će jedna od odluka samita ruskog i američkog predsjednika Vladimira Putina i Joe Bajdena u Ženevi biti povratak ruskog i američkog ambasadora u ambasade u Vašingtonu i Moskvi.\nPrevPrethodna vijestBajden promijenio ploču: “Putin je čvrst, pametan” VIDEO\nSljedeća vijestKoliko je komšiluk bitan u “gradu bez straha”Next


Farmland: Dugovanja radnicima biće isplaćena | Nova Topola-Windhorst\nFarmland: Dugovanja radnicima biće isplaćena\nUveden u Aktuelno, Privreda\nBANJALUKA, Sve obaveze prema radnicima preduzeća “Farmland”, koje je u martu kupio kineski partner, biće izmirene i oni će biti prioritet u isplati, saopšteno je danas iz ovog preduzeća.\nIz “Farmlanda” navode da će biti izmirene i sve ostale obaveze koje ima ovo preduzeće prema povjeriocima, što je i definisano kupoprodajnim ugovorom sa kineskim partnerom.\nU “Farmlandu” ističu da dugovanja prema radnicima nisu sporna, te podsjećaju da je definisano da se dugovi prema radnicima prioritetno isplate, ali da se čeka da kupac firme iz Kine definiše samo pokretanje posla, kao i usklađivanje i standardizaciju, kako bi se mogao realizovati izvoz mlijeka u Kinu.\n“Od ukupnih 24 miliona evra koliko kineski kupci ulažu u preduzeće, 10 miliona evra namijenjeno je za novo pokretanje proizvodnje, a ostatak novca će biti raspoređen za plaćanje dugova prema povjeriocima, među kojima su i radnici”, tvrde u “Farmlandu”.\nU saopštenju se navodi da su pregovori o preuzimanju “Farmlanda” od kineskog partnera bili kompleksni i dugotrajni, jer je riječ o velikom poslu, a pritom kineski partner namjerava svu robu plasirati na kinesko tržište.\n“Zbog ovih razloga, strateški partner će u narednom periodu izdefinisati način na koji će izvršiti usklađivanje i standardizaciju kada je u pitanju izvoz proizvoda u Kinu”, navodi se u saopštenju.\nKineski investitor kupio je u martu preduzeće “Farmland” iz Nove Topole, a vrijednost kupoprodajnog ugovora je 24 miliona evra. Radnici ovog preduzeća više puta su štrajkovali zbog višemjesečnih neisplaćenih plata.\n« Botovi – oružje koje donosi vlast od Kine do Vučića\nŽene iz Kočićeva preuzele vlast na nedavnim izborima »


U BiH počeli razgovori o uvođenju tzv. “COVID pasoša” – Radio Kakanj\nU BiH počeli razgovori o uvođenju tzv. “COVID pasoša”\n– Tokom sastanka konstatirano je da BiH ima tehničke mogućnosti za realizaciju ovog projekta. Intencija je napraviti aplikaciju putem koje će se izdati potvrda o vakcinaciji, informacija da je osoba prethodno bolovala COVID-19 ili da osoba ima negativan test – saopćeno je iz nakon sastanka.\n– Nedoumica je mnogo oko najboljeg pristupa kreiranju ovog dokumenta, ali važno je na vrijeme pristupiti traženju rješenja, poput zemalja EU razgovarati o ovom značajnom poduhvatu za slobodu kretanja njenih stanovnika – saopćeno je iz Ministarstva civilnih poslova BiH.\nMuslimani sutra obilježavaju Lejletul-Bedr: Svjedočanstvo čovjekovih izazova\nMirnes Bajtarević povodom 29. godišnjice Radio Kaknja: Čudan je osjećaj čuti svoj glas na radiju


Otkrivena šok tajna Tanje Savić! Već 12 godina radi ovo, PRETI JOJ ZATVOR!? | Zvezde i tračevi\nOtkrivena šok tajna Tanje Savić! Već 12 godina radi ovo, PRETI JOJ ZATVOR!? | Mondo Portal\n24. januar, 00:46\nOtkrivena šok tajna Tanje Savić! Već 12 godina radi ovo, PRETI JOJ ZATVOR!? 17 Podeli Podeli na facebook Podeli na twitter Podeli na viber Pošalji na mail\nOtkrivena šok tajna Tanje Savić! Već 12 godina radi ovo, PRETI JOJ ZATVOR!?\nAutor Jelena Milinčić 27.07.2020. / 11:39\nPevačicina komšinica otkriva da se Tanja upisala u auto-školu sa 23 godine, ali da je nikad nije završila! Nikome nije jasno kako 12 godina može da vozi bez dozvole?!\nPevačica koja je za vreme pandemije korona virusa skrenula pažnju na sebe zato što je morala da se odvoji od supruga i dece koji su već nekoliko meseci Australiji, Tanja Savić ovih dana najčešće uživa u rodnom selu Radinac, gde se, kažu komšije, non-stop vozika.\nOno što je meštane njenog rodnog kraja iznenadilo, a potom i širu javnost, jeste sledeće: kako pevačica sme da vozi auto kad nikad nije položila za kola, kad nikad nije dobila vozačku dozvolu?!\nOglasila se Tanja Savić: Jaka sam žena, podneću sve!\nTanja Savić i muž završili u britanskim tabloidima!\n"Tanja je jednom prilikom upisala auto-školu, ali je nikad nije završila. Viđam je ovde da se vozika. Sedne i sama ili sa sestrom Biljom i ode negde. Verujem da je policija ovde ne bi ni zaustavila jer je znaju, a verovatno im nije ni na kraj pameti da nema dozvolu. Ipak, ne znam kako se u Beogradu izvukla da bar ne plati neku kaznu. Možda je uzoran vozač", ispričala je Tanjina komšinica za "Svet", a prenosi "Srpski telegraf."\nKomšinica kaže da joj najviše smeta to što vidi da Tanja ponekad u kolima vozi i decu.\n"Koliko sam uspela da vidim, izveštila se, to nije sporno. Poštuje propise i to je super, ali postoji zakon. Ne sme ni sebe da vozi, a kamoli decu", zabrinuta je susetka.\nA po zakonu, koji mora da bude jednak za sve, pevačica mora ili da plati kaznu za neodgovorno ponašanje ili da ide u zatvor.\n"Ako neko upravlja motornim vozilom, a nema položen ispit ni za jednu kategoriju vozila, predviđena kazna je od 100 do 120 hiljada dinara ili zatvor od 15 do 60 dana", rekao je za "Srpski telegraf" Damir Okanović, advokat i direktor Komiteta za bezbednost saobraćaja.\nPevačica se ovim povodom nije oglašavala za medije i još uvek se čeka njen komentar, odnosno odgovor na pitanje - vozi li sa ili bez dozvole.\nPogledajte MONDO prilog o Tanji Savić:\n(Izvor: MONDO/Svet/Srpski telegraf)\nPevačica progovorila o svemu: "Ništa u životu nije lako!"\nNije kraj: Pevačica ponovo šokira izjavama!\nNe prestaje da zasmejava: Tanja Savić uz duboki dekolte citira Majku Terezu\ntanja savić dozvola pevačice estrada australija\n29.07.2020. / 06:50\nPa ja mislim da ona ima australijsku vozačku dozvolu\nIštvan Fekete zvani Pišta\n27.07.2020. / 21:47\nImam ja za tebe lek protiv zatvora,zdrava ishrana i nema više zatvor\nKomsinica bas brine o drugima. Najvise je brine sto vozi decu bez dozvole. Nocima zbog toga ne spava.


Lidl otvara supermarket u još jednom Sandžačkom gradu – Sandzaklive.rs\n0 5,616 1 minuta čitanja\nKroz omladinsko i žensko preduzetništvo biće otvoreno 50 radnih mjesta, 70 kroz program sa EU, a još 60 naših sugrađana biće zaposleno u novom trgovačkom objektu Lidl, koji će biti otvoren u Bijelom Polju, naglašava Smolović za “Dan”\nGodina za nama bila je izazovna za Bijelo Polje sa više aspekata. Nastavljena je pandemija virusa korona, došlo je do promjene vlasti na državnom nivou, a zbog kašnjenja sa usvajanjem državnog budzeta, bili su usporeni radovi na realizaciji kapitalnih projekata koji su od suštinskog značaja za razvoj grada, kazao je u razgovoru za “Dan” predsjednik Opštine Petar Smolović.\nPovodom 3. januara, Dana opštine, Smolović ističe da je, uprkos svemu navednom, lokalna uprava ispunila sve ono što je obećala građanima, a što spada u nadležnost lokalne samouprave.\n– Najvažnije je da smo stabilizovali finansijsku situaciju. Redovno smo isplaćivali obaveze prema bankama i zaposlenima, sustigli smo plate, a čak smo isplatili i kamatu na kašnjenje zarada.\nNismo se zadužili ni jedan jedini cent, već se konstantno razdužujemo za nekih dva miliona eura godišnje. Takođe, nastavili smo sa smanjenjem operativnih troškova poslovanja, a povećali smo i davanja prema svim korisnicima budzeta, od sporta do socijale – ističe Smolović i dodaje da su za četiri godine samanjili broj zaposlenih u lokalnoj upravi za pet odsto.\n– Imamo tu još da uradimo, tako da smo planirali otpremnine ako neko želi da ode iz Opštine. Radi se i nova sistematizacija za optimizaciju broja zaposlenih – kaže Smolović.


RTCG - Radio Televizija Crne Gore - Nacionalni javni servis :: Društvo / backUrl=/vijesti/drustvo/194359/od-125-eura-zivi-deset-hiljada-penzionera.html / topicId=194359 / view=comment / type=story\nMJU ORGANIZUJE Sjutra okrugli sto o Nacrtu zakona o elektronskoj upravi Ministarstvo javne uprave (MJU) organizovaće sjutra okrugli sto povodom Javne rasprave o Nacrtu zakona o elektronskoj upravi... 20. 01. 2019. 21:51 >> 21:20 Komentari 0\nČUVANJE ISTORIJE Podigli spomen dom rodonačelniku Bjelopavlića Bjelopavlići čuvaju svoju istoriju i kult Bijelog Pavla rodonačelnika, čijih potomaka danas u svijetu ima oko pola miliona. Uz pomoć lokalne zajednice mještani tog kraja su podigli su i spomen dom... 20. 01. 2019. 20:30 >> 20:00 Komentari 2\nPLANIRA DA ŠIRI PROIZVODNJU Radisav mjesečno proizvede tonu pljevaljskog sira Na području pljevaljske opštine sve je više farmera i proizvođača pljevaljskog sira. Da to može biti unosan posao potvrđuje Radisav Mrdak sa Kosanice, koji mjesečno proizvede oko tonu pljevaljskog sira... 20. 01. 2019. 17:31 >> 17:00 Komentari 6\nNURKOVIĆ SAOPŠTIO Koncesioni akt za Aerodrome na Vladi u četvrtak Ministar saobraćaja Osman Nurković saopštio je da će na prvoj narednoj sjednici Vlade, dakle u četvrtak, kandidovati koncesioni akt i ugovor o koncesiji o dva aerodroma, ističući da smatra da su se stekli... 20. 01. 2019. 14:58 >> 20:58 Komentari 5


Domaći tim je u krizi, na prethodna tri ligaška meča ima isto toliko poraza, pao je na 7. mesto na tabeli sa 25 bodova.\nGosti su u katastrofalnoj formi, poslednjih šest susreta u svim takmičenjima imaju jedan remi i čak pet poraza, nalaze se na pretposlednjoj, 17. poziciji u Primeira ligi sa 14 osvojenih bodova, i do kraja sezone ih čeka grčevita borba za opstanak.\nU ovakvim mečevima favorita nema, obe ekipe imaju problem sa samopouzdanjem, slabo postižu golove, dajemo blagu prednost domaćinu pošto igra pred svojim navijačima.\nNaš predlog, UG 0-3, kvota 1,20.\nNAJAVA I "TIP" PROGNOZA: Ekvador - Brazil\n27. 01. 2022. u 09:07\nNAJAVA I "TIP" PROGNOZA: Japan - Kina\nNAJAVA I "TIP" PROGNOZA: Harts - Seltik\n26. 01. 2022. u 18:07\n19:39 "IDEMO U RAT": Selektor Hrvatske pred duel sa Srbijom poručuje da će učiniti sve kako bi pobedili\n19:32 BELI BALONI ZA OGNJENA, NIKOLU, IVANA I LUKU: Beograd i Čačak se opraštaju od mladića tragično stradalih u saobraćajnoj nesreći\n19:31 ZABRANA KONZUMIRANJA ALKOHOLA FUDBALERIMA? DŽek Griliš je pokrenuo lavinu, šta će reći fudbalski savezi?\n19:31 OLAF ŠOLC: Nema povratka na staro, promene u međunarodnim odnosima su dugoročne\nNemački kancelar Olaf Šolc poručio je danas sa samita Grupe sedam najbogatijih demokratija (G7) da neće biti povratka u vreme pre napada Rusije na Ukrajinu koji je doveo do dugoročnih promena u međunarodnim odnosima.\n19:31 PRESUDA STOLIĆU 15. JULA: U Beogradu završen prvostepeni postupak protiv suspendovanog inspektora SBPOK\nU POSEBNOM odeljenju Višeg suda u Beogradu juče je iznošenjem završnih reči tužioca i advokata odbrane, završen prvostepeni postupak protiv suspendovanog inspektora policije Božidara Stolića (na slici) i Beranca Filipa Golubovića (26).


Evropski parlament u četvrtak glasa o SSP sa Kosovom\nEvropski parlament glasaće u srijedu ili u četvrtak o Sporazum o stabilizaciji i pridruživanju između EU i Kosova, što je prvi formalni korak Kosova na putu ka EU, navodi se u saopštenju za medije EP.\nDa bi Sporazum o stabilizaciji i pridruživanju stupio na snagu o njemu moraju pozitivno da se izjasne poslanici iz 47 članica Evropske unije, na redovnom januarskom zasijedanju EP u Strazburu, koje će trajati od 18. do 21. januara.\nEvropski poslanici debatovaće o Sporazumu sa Kosovom u srijedu poslijepodne, a glasanje je zakazano za četvrtak rano ujutro.\nSporazum sa Kosovom, koji ima za cilj unapredjivanje političkog dijaloga i trgovine sa EU, potpisali su kosovski premijer Isa Mustafa i visoka predstavnica za spoljnu politiku i bezbednost Federica Mogherini u oktobru 2015. godine. Kosovski parlament ratifikovao je sporazum u novembru.\nSva pitanja koja se navode u Sporazumu u nadležnosti su EU i države članice neće morati pojedinačno da ga ratifikuju, navodi se u saopštenju.\nOvo je posljednji sporazum o stabilizaciji i pridruživanju koji će EU potpisati sa nekom od zemalja i teritorija Zapadnog Balkana.


PROBLEMI SA KOJIMA SE SUOČAVAJU PEDAGOŠKI ASISTENTI U OBRAZOVNOM SISTEMU U REPUBLICI SRBIJI - Minority News\nU Beogradu je 28. avgusta održana konferencija za medije na kojoj je predsednik asocijacije pedagoških asistenata Srbije, Božidar Nikolić, izneo u javnost probleme sa kojima se suočavaju asistenti za podršku obrazovanja učenika romske nacionalnosti.\nNikolić je istakao da postoji bojazan da Pravilnik o kriterijumima i standardima za finansiranje ustanova koje obavljaju delatnost osnovnog obrazovanja i vaspitanja dovodi u pitanje radno pravo pedagoških asistenata u obrazovnom sistemu u Republici Srbiji.\nPredsednik Lige Roma, Ljuan Koko, naveo je da se ovim podzakonskim aktom direktno krše mere i obaveze definisane strateškim dokumentom “Strategija za socijalno uključivanje Roma i Romkinja”, usvojenim od strane Vlade Republike Srbije za period od 2016 do 2025 godine.\nKonstatovano je da u ovom vrlo delikatnom periodu koji je pred nama, pred početak nove školske 2020/2021. godine prepune izazova izazvanih pandemijom korona virusa, dovedeno u pitanje puno radno angažovanja njihovih kolega i koleginica pedagoških asistenata, što je za stukovno udruženje neprihvatljivo, uzevši u obzir značaj njihovog angažovanja i rada koje je usmereno na romske učenike, romske porodice i romsku zajednicu u celini.\nUčesnici tribine istakli su da u osnovnim školama i predškolskim ustanovama pedagoški asistenti imaju jednu od najvažnijih uloga u inkluziji dece koja dolaze iz socijalno ugroženih kategorija.\nKonferenciji u Medija centru prisustvovali su predstavnici organizacija civilnog sektora i međunarodnih organizacija koje se bave zaštitom ljudskih prava.


Veliki svadljivac i egocentrik | Nova Ekonomija\nTokom života, Džejms Visler bio je dobro poznat i umetničkoj kritici i široj javnosti, njegovi su sudski sporovi bili toliko česti i poznati da je svima bilo jasno ‒ gde se nađe, tu jedna varnica ili sitna uvreda može da preraste u ozbiljan okršaj. Ipak, danas je slikar čija dela nose neobične nazive poznat po posebnom senzibilitetu, monohromatskim remek-delima sa elementima japanske estetike i vernom služenju stilu larpurlartizma. Njegov prek karakter pokrila je vrednost izuzetnog slikarskog talenta i inovativnog pristupa\nUmetnik Džejms Abot Visler, od 1881. poznat kao Džejms Maknil Visler, rođen je 1834. u Louelu (Masačusets). Bio je sin Džordža Vašingtona Vislera, železničkog inženjera, i njegove druge žene Ane Matilde Meknil. U rodnoj Americi, Džejms je živeo kratko. Godine 1842. Džordža zovu da pomogne u izgradnji pruge između Sankt Peterburga i Moskve i porodica Visler seli se u Rusiju.\nOdmalena je Džejms pokazivao veliki crtački dar i naklonost prema umetnosti. Slikarsko školovanje započeo je u Rusiji gde je pohađao Imperijalnu akademiju lepih umetnosti u Sankt Peterburgu. Bila je to škola koja je od osnivanja umetničkoj praksi pristupala izuzetno ozbiljno, zbog čega je bila jedna od najboljih umetničkih akademija Evrope. Mladi slikar zbog krhkog zdravlja nekoliko meseci godišnje morao je da provede u Engleskoj. Tu je istraživao dela velikih slikara. Otkrio je Hogartove gravure koje su na njega ostavile jak i trajan utisak, kao i Rafaelove kartone rađene kao skice za tapiserije namenjene Sikstinskoj kapeli.\nŽivot Džejmsa Maknila Vislera iz korena se promenio 1849. godine kada mu je iznenada umro otac. Porodica se vratila u Ameriku, a mladi slikar prekida svoje umetničko školovanje, koje je njegova majka inače smatrala skupim i nemoralnim. Godine 1851. on se upisuje na Američku vojnu akademiju Vest Point i tako osvežava vojničku porodičnu prošlost. Međutim, zbog stroge discipline, Džejmsu se nova profesija nikako nije dopadala. Kroz akademiju se provlačio, ali je sa crtanjem nastavio. Umetnički rad u vojnoj školi podrazumevao je kopiranje evropskih gravura čuvanih na Vest Pointu, kao i rad na topografskim crtežima na kojima je briljirao. Nezainteresovanost za vojnički poziv, stroge okvire i određene nastavne predmete, posebno za hemiju, doveli su do toga da 1854. biva izbačen.\nGodine 1855, uprkos majčinom protivljenju, Visler dolazi u Evropu i mada je ostao američki državljanin, u svoju otadžbinu se nikad nije vratio. Uzimao je časove u Carskoj i specijalnoj školi crtanja u Parizu. Živeo je na relaciji Pariz‒London i družio se sa prerafaelitima i protoimpresionistima. U Mančesteru je 1857. posetio izložbu sa koje je poneo veliku strast prema holandskim majstorima i Velaskezu, čiji se uticaj proteže do Vislerovog poslednjeg autoportreta.


"Pažljivkova smotra" danas u Somboru - www.025.rs\nwww.025.rs / SOMBOR / “Pažljivkova smotra” danas u Somboru\nKako bi se unapredilo saobraćajno obrazovanje i vaspitanje dece, grad Sombor i Agencija za bezbednost saobraćaja aktivno učestvuju na uvođenju dodatnih aktivnosti u ustanovama vaspitanja i obrazovanja.\nRealizacije takmičenja i smotri pokazale su se kao modeli koji omogućavaju savladavanje različitih tema na efikasan način, gde deca kroz druženje i igru lakše i brže usvoje nova znanja iz različitih oblasti. Kako je stalno i kvalitetno obrazovanje od najranijeg životnog doba preduslov za kasnije bezbedno učešće u saobraćaju, Agencija za bezbednost saobraćaja izradila je metodologiju sprovođenja smotri predškolske i dece iz nižih razreda osnovnih škola na temu bezbednosti saobraćaja, a ceo projekat je dobio naziv „PAŽLJIVKOVA SMOTRA“. Na taj način Agencija za bezbednost saobraćaja sa gradom Somborom, predškolskim ustanovama, kao i osnovnim školama, započinje sistemski da utiče na unapređenje saobraćajnog obrazovanja i vaspitanja dece.\nU okviru projekta „PAŽLJIVKOVA SMOTRA“ danas se organizuje testiranje o bezbedenosti u saobraćaju u kojem učestvuje oko 800 predškolaca i oko 1200 učenika prvog i drugog razreda osnovnih škola na teritoriji grada Sombora.\nTestiranju je prethodila edukacija dece, a testovi će se ocenjivati u Regionalnom centru projekta u Vrbasu. Tridesetoro dece koja ostvare najbolje rezultate biće svrstani u šest grupa koje će dalje nastaviti takmičenje.\nZamenik gradonačelnice, predsednik Saveta za bezbednost saobraćaja grada Sombora, Antonio Ratković i načelnik Odeljenja za obrazovanje Gradske uprave, Goran Todorić ovim povodom obišli su učenike drugog razreda u OŠ „Ivo Lola Ribar“ Sombor, koji su na prvom školskom času rešavali test.\nTags: pažljivkova smotra, sombor


Poznati su svi polufinalisti kvalifikacionih turnira za Olimpijske igre, koji se održavaju u Beogradu, Torinu i Manili. U Beogradu očekivano plasman u polufinale su izborile reprezentacije Srbije, Portorika, Letonije i Češke. Srbija će u polufinalu igrati protiv Češke, dok će Portoriko na megdan Letoniji. U prvom polufinalnom paru uloga favorita je potpuno na strani Srbije, koja iako nije pokazala najbolju igru u grupnoj fazi, i dalje važi za glavnog favorita. Očekuje se da dvorana bude ispunjena do poslednjeg mesta, a svakako da će ekipa Aleksandra Đorđevića pružiti mnogo bolju partiju protiv Čeha, nego što je bio slučaj protiv Portorika i Angole. Možda je u tim mečevima, Srbija pružila nešto slabiju igru zbog činjenice da je razlika u kvalitetu bila više nego očigledna. Protivnik u polufinalu je Češka ili bolje reći Veseli i Satoranski. Sjajni plej Satoranski i fenomenalni centar Veseli su ujedno i glavne zvezde Češke, i njih dvojica će upravo i predstavljati najveću opasnost po Srbiju. Pored njih dvojice, ljubiteljima košarke na našim prostorima je poznat i Blejk Šilb. Naturalizovani igrač koji nastupa za Češku, međutim ja smatram da on i nije previše pokazao braneći dres Češke. Na osnovu ovoga moja prognoza je da će Srbija slaviti u prvom meču. Koliko god Veseli, Satoranski, pa i Šilb bili igrači vrhunskog kalibra, ipak teško mogu da izađu na kraj pred punim tribinama sa Teodosićem i drugovima. Sve osim pobede Srbije predstavljalo bi pravo iznenađenje. U drugom polufinalu prednost je na strani Letonaca, koji su fantastičnim paritijama protiv Japana (88:48) i Češke (71:59), pokazali da je njihov cilj na ovom turniru osvajanje vize za Olimpijske igre. Na drugoj strani Portoriko je jedna jako zanimljiva ekipa. Moja očekivanja su da će u finalu turnira u Beogradu igrati Letonija i Srbija. Međutim, ne bi trebalo prerano otpisati ni Portoriko, pokazali su u meču sa Srbijom da mogu biti tvrd orah svim ekipama. Ukoliko Barea i Arojo budu raspoloženi za igru, može to biti jako zanimljiv meč.\nTurnir u Torinu je možda i najjači od svih turnira, što sam u nekim ranijim tekstovima već pisao. Među četiri ekipe u Torinu su prošli Italijani, Hrvati, Grci i Meksikanci. Italijani su u meču sa Meksikom apsolutni favoriti, i sa pravom navijači mogu očekivati ubedljivu pobedu. I pre početka turnira svi su znali, da će Italijani biti glavni favoriti u Torinu. Mesina je na raspolaganju imao u ovom trenutku možda najbolji sastav u poslednjih nekoliko godina. Dovoljno je samo reći Belineli, Barnjani, Galinari i Datome i svima je jasno koliko je to moćna ekipa. U ovom trenutku jednostavno ne vidim na koji način bi Meksiko mogao do finala, posebno zbog činjenice da Gustavo Ajon ne nastupa za Meksiko u Torinu. Drugo polufinale će biti daleko zanimljivije. Koplja će ukrstiti dve velike košarkaške sile. Grčka protiv Hrvatske, jako zanimljiv meč i velika će šteta biti koja god ekipa bude izgubila, jer realno obe ekipe po kvalitetu zaslužuju da budu u Brazilu.\nU dalekoj Manili, plasman dalje su obezbedili Francuska, Novi Zeland, Kanada i Turska. Najbolja ekipa po imenima je Francuska, koja u redovima ima sjajne momke poput Parkera, Lovernja, De Koloa. Od polufinala biće jači i za Batuma, koji nije igrao mečeve u grupi. Njihov protivnik je ekipa Turske, koja je uspela posle dosta borbe da savlada Senegal i plasira se u polufinale. Moje mišljenje je da je plasman među četiri ekipe, i najviše što će Turska uraditi u Manili. Dobrim partijama u lepom svetlu se prikazao i Novi Zeland, koji je imao šanse i da slavi protiv Francuza, ali na kraju su Parker i družina odneli pobedu. Kao prvoplasirana ekipe iz druge grupe ih čeka Kanada, oni su po sastavu sigurno favoriti u ovom meču. Šansu Novi Zeland može da traži u promenjivoj igri Kanade sa puno oscilacija.\nNapomena: Polufinalni mečevi u Manili se igraju u subotu. Sve mečeve direktno možete pratiti na TV Sport klub.\nPrethodni tekstSlobino zanimljivo ćoše: Atak na uši\nSledeći tekstAtelje: “ Dualizam“- ulje na platnu; 70x50cm


Upis | DEET FTN Novi Sad\nBuduće kolege studenti,\ndrago nam je što se interesujete da upišete jedan od studijskih programa za koji je matičan Departman za energetiku, elektroniku i telekomunikacije (DEET). Departman za energetiku, elektroniku i telekomunikacije (DEET) je jedan od vodećih departmana na Fakultetu tehničkih nauka u Novom Sadu (FTN) koji svojom nastavnom delatnošću i istraživanjem u oblasti energetike, elektronike, informaciono-komunikacionih tehnologija i primenjenog softverskog inženjerstva obrazuje studente koji su nosioci tehnološkog i društvenog razvoja kako Republike Srbije tako i globalnog društva kroz veliki broj kompanija u kojima rade.\nJoš jednom želimo da vas podsetimo da je jedna od važnih karakteristika studiranja na studijskim programima DEET-a i ta da veliki broj naših studenata svoj radni angažman zasniva, praktično, odmah po završetku studija, a neretko i već tokom studija, posebno ukoliko govorimo o MAS, MSS i DAS nivoima studija. Naši studenti, vrlo brzo pronalaze zaposlenje kako u našoj zemlјi tako i u inostranstvu. Spektar kompanija je zaista širok i pokriva kako velike kompanije tako i mala i srednja preduzeća, kao i obrazovne institucije. Posebno je interesantna i činjenica da su nastavnici DEET-a osnovali veći broj kompanija koje trenutno u Novom Sadu i širom regiona angažuju veliki broj naših bivših studenata. Studije na DEET-u mogu biti odlična priprema za sve naredne pobede kako poslovne tako i životne.\nDEET je matičan za studijske programe na sledećim nivoima studija:\nosnovne akademske studije (OAS),\nmaster akademske studije (MAS),\ndoktorske akademske studije (DAS),\nosnovne strukovne studije (OSS) i\nmaster strukovne studije (MSS).\nNa svakom nivou studija postoji bar jedan studijski program koji vi možete upisati, u zavisnosti od vašeg interesovanja.\nZajedničko za sve studijske programe je da se upis vrši na FTN-u, i da za sve studijske programe važe ista pravila upisa koja važe na celom FTN. Sve informacije o upisu možete potražiti na web sajtu Fakulteta tehničkih nauka – upis.\nNa osnovnim akademskim studijama DEET je matičan za sledeće studijske programe:\n1. Energetika, elektronika i telekomunikacije – akreditovan 2019 (E1)\n2. Primenjeno softversko inženjerstvo – u postupku akreditacije\n3. Merenje i regulacija – u postupku akreditacije\nMaster akademske studije (OAS)\nNa master akademskim studijama DEET je matičan za sledeće studijske programe:\nNa doktorskim akademskim studijama DEET je matičan samo za studijski program:\nOsnovne strukovne studije (OSS)\nNa osnovnim strukovnim studijama DEET je matičan samo za studijski program:\n1. Elektrotehnika – u postupku akreditacije\nMaster strukovne studije (MSS)\nNa master strukovnim studijama DEET je matičan samo za studijski program:\nU meniju KONTAKTI navedena su imena prezimena svih rukovodioca studijskih programa kojima se možete direktno obratiti ako imate nekih dodatnih pitanja u vezi pojedinih studijskih programa.\nUnapred se radujemo susretu sa svakim od vas i zajedničkom radu i studiranju te ukoliko imate bilo kakvih dodatnih pitanja budite slobodni da se obratite kako u sekretarijatu DEET-a tako i putem email adrese: deet.ns@uns.ac.rs\nPogledajte i preuzmite DEET – letak, kako bi ste saznali više informacija o samom Departmanu.


Dan online - Drustvo: Vrijeđa ljekare - 2017-06-19\nDrustvo POSLANIK DEMOKRATA VALENTINA MINIĆ OPTUŽUJE VESNU MIRANOVIĆ Vrijeđa ljekare\nPoslanik Demokrata Valentina Minić optužila je direktoricu Direktorata za kontrolu kvaliteta zdravstvene zaštite i ljudskih resursa u Ministarstvu zdravlja, Vesnu Miranović, da širi neistine.\n– Osim što vrijeđate ljekare u televizijskim emisijama, konkretno – radiologe, i svojim neuspješnim pokušajima želite diskreditovati svoje kolege dovodeći njihov posvećen rad u kontekst korupcije,bavite se i obmanom građana. Vi biste, kao direktorica Direktorata za kontrolu kvaliteta zdravstvene zaštite i ljudskih resursa, zaista morali da kontrolišete sadržinu svojih izjava, pa izbrojte do šest prije nego što date sledeću. Impresivno je kako „kadrovsku mogućnost” stavljate u kontekst\n„kadrovske nemogućnosti”! Nemoguće je birati specijalistu, ukoliko ustanova na sekundarnom ili tercijarnom nivou nema nijednog specijalistu iz oblasti koja je pacijentu potrebna, ili, pak, ima jednog, pa pacijent u tom slučaju nema mogućnost izbora. Ali ako zdravstvena ustanova ima dva, tri ili više specijalista iste oblasti, u tom se slučaju stvara mogućnost izbora, te pacijenti imaju pravo da biraju. Sada kada sam Vam objasnila razliku između mogućeg i nemogućeg, prelazimo na sledeću lekciju, ili, bolje reći, stav četiri iste, sporne tačke šest, koja kaže: „pacijent ima pravo da tokom liječenja pisanim putem zatraži promjenu doktora medicine i doktora stomatologije“. Da li je potrebno da Vama, koleginice, objašnjavam razliku između\ndoktora medicine i specijaliste određene medicinske oblasti? – navela je u reagovanju Minić. Dodala je da Miranović tumači zakon na sebi svojstven način.\n– Što se izjave direktorice Kliničkog centra Zorice Kovačević tiče, znam da bi ona voljela da svi ćutimo, dok Vlada sprovodi nezakonite eksperimente nad građanima, kao\nu protekle tri decenije, ali Demokrate nemaju namjeru da ćute, te će o svim nezakonitim radnjama Vlade i njenih saradnika blagovremeno obavještavati javnost! Ovim putem, pozivam sve korisnike zdravstvenih usluga da u ostvarivanju svojih prava zaštite naše ljekare tako što će svoje „opravdane razloge za prigovor” uputiti na račun Ministarstva zdravlja, koje im je suzilo pravo na slobodan izbor, a ne na ljude koji su decenije proveli nad knjigama da bi brinuli o zdravlju građana – zaključila je Minić.R.D.


Mladić poginuo u saobraćajnoj nesreći 31.Mar.2006, 11:00, Izvor: Blic\nMladić poginuo u saobraćajnoj nesreći NOVI SAD - Dragan Kovač (19) iz Futoga poginuo je juče rano ujutru u teškoj saobraćajoj nesreći na putu Zrenjanin - Novi Sad. 'Opel vektra', kojom je upravljao Kovač, na samom ulazu u Novi Sad udarila je u cisternu 'Naftagas prometa' koja je naišla iz suprotnog pravca. Vozač cisterne, koja je sletela sa puta posle sudara, Đuro >> Pročitaj celu vest na sajtu Blic << Nerad iz Kaća, lakše je povređen u ovoj nesreći. Zbog čega je Kovač preleteo na suprotnu kolovoznu traku i podleteo pod cisternu za sada nije utvrđeno.Policija zaplenila 29 kilograma marihuane PODGORICA - Crnogorska policija je pre dva dana u blizini sela Nabum kod Tuzi pronašla i zaplenila 29 kilograma marihuane. Kako se navodi u policijskom saopštenju, pripadnici CB Podgorica rade na identifikovanju i hapšenju lica koja se dovode u vezu sa pronađenom drogom. Rejon u blizini Tuzi je jedan od puteva kojima se droga najčešće ubacuje u Crnu Goru. Leš desetogodišnjaka pronađen u reci BOR - Ronioci iz Kladova pronašli su preksinoć u Porečkoj reci kod sela Topolnica nedaleko od Donjeg Milanovca beživotno telo desetogodišnjeg Igora Šutulovića iz Klokočevca, koji je nestao 28. marta, saopšteno je danas u borskom SUP-u. Leš mališana pronađen je desetak kilometara od mesta na obali reke, gde je po svemu sudeći upao pokušavajući da iz vode izvadi loptu koja mu se otkotrljala tokom igre sa drugarima. Da se sa njim nešto dogodilo, roditelje su obavestili dečaci sa kojima se igrao, nakon čega je pokrenuta dvodnevna opsežna potraga policije i ronioca.\n31.Mar.200631.Mar.2006: Hronika31.Mar.2006: BlicDan pre: 30.Mar.2006Dan pre: HronikaDan pre: BlicDan posle: 01.Apr.2006Dan posle: HronikaDan posle: Blic


Neto profit Deutsche Bank 908 miliona evra u prva tri meseca 2021. – Bankar.rs\nHome/ANALIZE/Neto profit Deutsche Bank 908 miliona evra u prva tri meseca 2021.\nANALIZEBANKEDOMAĆE BANKEEVROPSKE BANKEINOSTRANE BANKESVE VESTI\nNeto profit Deutsche Bank 908 miliona evra u prva tri meseca 2021.\nDeutsche Bank je zabeležila profit od 908 miliona evra u prvom kvartalu ove godine, najviše zahvaljujući izuzetnim rezultatima u investicionom segmentu, ali i izostanku uplitanja u izdavanje zajmova spornom fondu Archegos, čiji je kolaps povukao nekoliko velikih evropskih i američkih banaka, a pre svih Credit Suisse.\nNo, pametno upravljanje investicijama ovaj put je iznenadilo i same ulagače u banku, jer je postignuti rezultat daleko ispred ranije očekivanog profita u rangu od 642 miliona evra, napominje Refinitiv. A pogotovu u odnosu na neto profit od 51 milion evra ostvaren u četvrtom kvartalu 2020. godine.\nSudeći prema zvaničnom finansijkom izveštaju, sve brojke su u uzlaznom trendu. Ukupni prihodi iznose 7,2 milijarde evra, a jako je interesantno da gubitak na osnovu predviđenih troškova za spore i nenaplative kredite iznosi tek 69 miliona evra, što je značajan pad u odnosu na 506 miliona u istom periodu prošle godine. Profit pre oporezivanja je porastao čak 134 odsto, na 1,5 milijardi evra.\nNajveća nemačka banka uspeh duguje investicionim jedinicima, ali i dobrim strategijama na deviznom tržištu, kao i tržištu kredita stanovništvu i preduzećima. Ovakvim uzletom Deutsche Bank se priključuje trendu kvartalnih finansijskih rezultata koje su objavili investicioni giganti Goldman Sachs, JP Morgan i Morgan Stanley, koji su donekle pogurali istorijske rezultate Wall Streeta prethodnih dana.\nDeutche bank neto profit\nLični bankrot bio bi spas za građane od izvršitelja


U utorak počinju konsultacije o izboru nove vlade | 013 info\nDnevnik.rs\tPon, 13/07/2020 - 13:29\nU utorak počinju konsultacije sa parlamentarnim strankama o izboru nove vlade, koje je zakazao predsednik Srbije Aleksandar Vučić, u čijoj je ustavnoj nadležnosti da predloži novog mandatara.\nIme budućeg premijera biće poznato nakon što Vučić sasluša mišljenje predstavnika partija koje imaju poslanike u novom sazivu, a ključno za njegovu odluku je koja politička grupacija može da obezbedi skupštinsku većinu za tu odluku. Posle izbora održanih 21. juna nedvosmisleno je da koalicija okupljena oko SNS ima dvotrećinsku većinu, što je znatno više od 126 glasova neophodnih za izbor nove Vlade. Do sada su u medijima kao nezvanični kandidati za mandatara navođeni dosadašnja premijerka Ana Brnabić, prvi na izbornoj listi SNS ministar poljoprivrede Branislav Nedimović, gradonačelnik Novog Sada Miloš Vučević i ministar finansija Siniša Mali.\nPredsednik će konsultacije najpre obaviti sa manjinskim strankama, potom sa koalicijom SPAS, zatim sa SPS i na kraju - sa SNS. Konsultacije će početi u sastankom sa liderom SDA Sandžaka Sulejmanom Ugljaninom, a sat kasnije sa predstavnicima Albanske Demokratske Alternative. Za sredu je zakazan sastanak sa sa liderom SVM Ištvanom Pastorom i predsednikom Stranke pravde i pomirenja Muamerom Zukorlićem. U petak 17. jula u devet časova će biti održane konsultacije sa predsednikom Srpskog patriotskog saveza Aleksandrom Šapićem, a u ponedeljak 20. jula sa šefom socijalista - Ivicom Dačićem. Za utorak 21. jul planirane su konsultacije sa SNS.\nIzborna lista ‘’Aleksandar Vučić - Za našu decu’’ osvojila je na izborima 1.953.998 glasova, odnosno 60,65 odsto od broja birača koji su glasali, ili 188 mandata. Lista SPS i JS sa 334.333 glasova, odnosno 10,38 odsto ima 32 mandata, dok je SPAS sa 123.393 glasova, ili 3,83 odsto glasalih, dobio 11 mandata. Savezu vojvođanskih Mađara sa 71.893 glasova, ili 2,23 odsto pripalo je devet mandata. Koalicija oko Muamera Zukorlića dobila je četiri mandata, a SDA i lista partija Albanaca sa juga Srbije po tri poslanička mesta.\nUpitan da li će protesti koji se dešavaju na ulicama pojedinih gradova usporiti izbor Vlade, Vučić je odgovorio suprotno, da će ga “naterati” da požuri. Dodao je i da je dobro mogao da vidi “koliko se ljudi iz SNS pod sopstvenu senku i u mišju rupu posakrivalo”, i da sagleda “sve i dojučerašnje i donedavne koalicione partnere, neke u lošem, neke u boljem svetlu”.\n- Teški trenuci vam uvek razbistre situaciju, uvek vam pokažu tačno na koga možete da računate, a na koga ne možete i vidite kako se isti ljudi bore, mali broj, ali u njima jeste snaga Srbije – predočio je predsednik. - A ovi koji se sklanjaju, pametuju i kibicuju i uvek sve znaju bolje, njih sam se nagledao… Ima ih prilično u partiji koju vodim i zato ćemo imati prvo naše unutrašnje rešavanje problema i postavljanje hrabrih, odlučnih, odvažnih, onih koji hoće da se bore za istinu i pravdu, za normalnu i pristojnu Srbiju… Za razliku od onih koji gledaju samo šta je njihov interes i koliko će da budu ministri i funkcioneri kad je dobro, a kada je loše “da se mi sakrijemo i da kažemo mi smo u redu i za sve druge”. Ja neću da bežim, niti ikada da se skrivam od najgorih u Srbiji zato što misle da noževima, palicama, zauzimanjem auto – puteva i kamenicama mogu nešto da urade – poručio je Vučić. Što se tiče izbora budućih ministara, jedino otkriva :“Da li će biti iznenađenja, biće ih svakako! Da li će biti promena, biće ih”. Ostaje da se vidi da li će Vučić, kao što je u jednom trenutku najavio, na konsultacije pozvati i vanparlamentarne stranke, koje su učestvovale na izborima, a nisu prešle cenzus. Nepoznanica je da li je neko iz kruga tih stranaka viđen za ministarsku poziciju, a tom kontekstu u medijima je spominjan lider LDP –a Čedomir Jovanović.\nPrema nedavnoj proceni koju je izneo, očekuje da se formiranje vlade završi najkasnije do 20. ili 25. avgusta. “Ne bih isključio da bude mnogo ranije”, dodao je Vučić. Posle prošlih izbora, održanih 24. aprila 2016. Godine, vlada je na posebnoj sednici izabrana 11.avgusta. Za tim iz Nemanjine tada su od 225 prisutnih, glasala 163 poslanika. Startovala je sa 19 ministara, osam novih u odnosu na prethodni sastav.\nIzbor premijera i ministara u paketu\nPosle obavljenih konsultacija, predsednik poverava mandat za sastav vlade kandidatu za predsednika vlade koji sa programom i sastavom vlade izlazi pred poslanike. Prema zakonu, mandatar za sastav vlade parlamentu iznosi program i predlaže njen sastav, a parlament istovremeno glasa o programu i izboru premijera i članova vlade. Vlada je izabrana ako je za njen izbor glasala većina od ukupnog broja narodnih poslanika.\nParlament Srbije trebalo bi da bude konstituisan početkom avgusta, odnosno 30 dana od dana proglašenja konačnih rezultata izbora. Posle toga počinje da teče rok od 90 dana za formiranje vlade, što bi značilo najkasnije početkom novembra.


Do državnog posla i dalje preko Vladine komisije: Zakon o određivanju maksimalnog broja zaposlenih odlazi u istoriju | Ekonomija | Novosti.rs\nDo državnog posla i dalje preko Vladine komisije: Zakon o određivanju maksimalnog broja zaposlenih odlazi u istoriju\nD. I. K. - S. B. | 07. novembar 2019. 21:02 | Komentara: 5\nUkida se zakon o ograničenju broja zaposlenih, ostaje kontrola broja činovnika u javnom sektoru\nČeka nas mračna budućnost: Ako nešto ne promenimo svi ćemo biti kao grbava Ema?\nKako prepoznati dobrog šefa\nRadnici se ne bune jer se plaše otkaza\nPOSLE PET GODINA: Zaposlenima u Domu zdravlja u Ćupriji konačno overene knjižice\nKraj radnog veka: Dame na poslu šest meseci duže\nZAKON o određivanju maksimalnog broja zaposlenih odlazi u istoriju posle punih pet godina, ali će se kod države i dalje zapošljavati - po starom. Kontrola novih radnika za stalno nastaviće da se vodi, ali po novom Zakonu o budžetskom sistemu. Radna kljižica u javnom sektoru moći će, kao i prethodnih pet godina, da se pečatira tek kada odobri Vladina komisija.\nKako stoji u obrazloženju nedavno usvojenog Zakona o budžetskom sistemu, produženo je važenje zabrane zapošljavanja kod korisnika javnih sredstava do kraja 2020. godine, jer je navedena mera dala izuzetne rezultate u smanjenju rashoda za plate u celom javnom sektoru.\n- To više nije zabrana, već kontrola zapošljavanja, jer želimo da budemo oprezni - objašnjavaju u Ministarstvu finansija. - Zakon o načinu određivanja maksimalnog broja zaposlenih u javnom sektoru prestaje da važi krajem ove godine, a Vladina komisija za davanje saglasnosti za novo zapošljavanje će i dalje raditi. Trenutno analiziramo nekoliko različitih modela, kako bismo u budućnosti ovo pitanje rešili na najefikasniji način.\nU javnom sektoru, s druge strane, dugo iščekuju labavija pravila zapošavanja. Godine kontrole, u pojedinim sektorima, izazvale su ozbiljne probleme i nedostatak kadrova.\nPROČITAJTE I:Uspeh Srbije na međunarodnoj finansijskoj utakmici: Rekordno niska cena zaduživanja\n- Više ministara je najavljivalo da će se ukinuti zabrana zapošljavanja, ali ona ostaje na snazi - objašnjava Zoran Savić, predsednik Sindikata zaposlenih u zdravstvu i socijalnoj zaštiti. - Neće se ni dalje moći bez odobrenja Komisije, kao ni do sada. Nama bi značilo da možemo, posle prirodnog odliva, da popunjavamo mesta predviđena kadrovskim planom. Njega sastavlja Ministarstvo zdravlja. U nekim ustanovama zaista ima manjka, a u nekima i dalje ima viška radnika.\nGradovi, opštine i lokalna preduzeća, takođe, sve teže uspevaju da popune upražnjene pozicije. Sa manjkom radnika kuburi i većina komunalnih firmi u Pirotu.\n- Iz našeg ugla, vreme da se ukine zabrana je bilo još pre nekoliko godina - smatra Vladan Vasić, gradonačelnik Pirota. - Bili smo efikasna uprava, tako da ni na početku nismo imali višak ljudi. Sada smo se kadrovski potpuno iscrpli. Samo u upravi nedostaje najmanje 20 ljudi. Iz "Toplane" je otišla polovina radnika. "Komunalcu" nedostaje 50 radnika, a "Vodovodu" sigurno 20 ljudi. Iskreno, ne znam kako uspevamo. Komisija sporadično odobrava zapošljavnje, ali to nije dovoljno. S druge strane, ne znači ništa ni da odobre, ako je ograničen iznos za plate i nemate odakle da ih isplatite. Ako želimo da zaposlimo mlade ljude i građanima obezbedimo bolje usluge, moramo da odobrimo zapošljavanje.\nUGOVORI SAMO PRIVREMENI\nPOSLEDNjIH godina se oseća nedostatak ljudi u mnogim delovima javnog sektora - kaže Dragan Marjanović, sekretar Konfederacije slobodnih sindikata. - Tako je i pored toga što je Komisija davala saglasnost. Zapošljavaju se ljudi i preko agencija i po ugovorima o privremenim i povremenim poslovima. Problem nastane po isteku ugovora. Oseća se nedostatak u svim javnim preduzećima. Bilo je prirodnog odliva, ali odlaze ljudi i na bolje poslove i u inostranstvo. Nedostaje medicinskih sestara, lekara, vozača.\nOceniteDopada mi se 0 Ne dopada mi se 14


Uprava policije Ministarstva unutarnjih poslova Zeničko-dobojskog kantona je donijela odluku da samostalno sprovede kampanju pod nazivom „Znanjem protiv droge“, kojom bi u fokus interesovanja postavila posljedice konzumiranja opojnih sredstava od strane malodobnih osoba. Cilj sprovođenja kampanje jeste povećanje svijesti mladih i ostalih osoba o posljedicama koje se pojavljuju usljed konzumiranja opojnih sredstava, te popularizacija zdravih stilova života i očuvanja zdravog okruženja, suzbijanje i sprječavanje daljeg širenja zloupotrebe opojnih droga, davanje doprinosa prevenciji razvoja bolesti ovisnosti, smanjenje šteta po zajednicu nastalih zbog zloupotrebe opojnih droga, kao i smanjenje potražnje opojnih droga, prvenstveno kod mladih.\nCiljna kategorija kampanje jesu učenici svih osmih i devetih razreda osnovnih škola, kao i učenici svih razreda srednjih škola na području Zeničko-dobojskog kantona, a radi se o preko 20.000 učenika.\nAktivnosti kojima se postavljeni ciljevi planiraju postići jesu:\n- izravan kontakt mladih sa policijskim službenicima od kojih iz prve ruke mogu dobiti vjerodostojne informacije o posljedicama zloupotrebe opojnih droga;\n- sprovođenje edukacije učenika navedenih razreda od strane policijskih službenika iz oblasti zloupotreba opojnih droga i maloljetničke delikvencije u vezi sa tim;\n- prikazivanje i podjela odgovarajućeg edukativnog i promotivnog materijala.\nU nastavku, komesar Šut se osvrnuo i na aktivnosti koje je Uprava policija sprovodila u proteklom periodu, posebno kada je u pitanju obezbjeđenje Općih izbora u BiH i međunarodne nogometne utakmice između reprezentacija BiH i Belgije. Sumirajući navedene aktivnosti, istakao je da je veoma ponosan što tokom obezbjeđenja ovih značajnih događaja nisu zabilježeni izgredi niti ugrožavanja lične i imovinske sigurnosti građana. To je potvrda i rezultat visokog nivoa profesionalizma i obučenosti policijskih službenika, ozbiljnog i planskog pristupa naznačenim aktivnostima, te vidnog uspjeha u planiranju, koordiniranju i postupanju svih angažovanih službenika.\nNa kraju, policijski komesar je informisao prisutne o svojoj nedavnoj radnoj posjeti Velikoj Britaniji, tačnije učešću u delegaciji koju su sačinjavali predstavnici Ministarstva sigurnosti BiH i nekoliko policijskih agencija iz BiH, kojom prilikom je upriličeno više susreta sa međunarodnim ekspertima iz domena djelovanja policijskih agencija u kritičnim situacijama. Delegacija je obišla više lokacija a zadnja destinacija bila je fudbalski stadion u Kardifu gdje su isti upoznati sa metodama i načinima komandovanja, te sistemom informisanja u Velsu, a povodom odigravanja međunarodne fudbalske utakmice između reprezentacija Velsa i BiH, kojoj su i sami prisustvovali. Cilj posjete bio je upoznavanje visokih policijskih zvaničnika iz BiH sa načinima djelovanja policijskih agencija u Velikoj Britaniji u kritičnim situacijama, kako bi se iskustva i korisna saznanja mogla primjeniti i u BiH.\nViše iz kategorije: « Policajac pronašao 12.000 KM Unutrašnjost nove zgrade UNZE »